# A GNOME Munkaasztal akadálymentesítési kézikönyve

Ez a kézikönyv azon felhasználók és rendszergazdák számára készült, akik meg szeretnék ismerni a GNOME Munkaasztal akadálymentesítési lehetőségeit, amelyek a fogyatékos felhasználók számára nyújtanak segítséget a számítógép használatában.

2006
Don Scorgie
2006
Brent Smith
2005
2004
2003
2002
Sun Microsystems, Inc.
2008.
Hammer Attila (hammera@pickup.hu)
2008.
Kelemen Gábor (kelemeng@gnome.hu)
2008.
Kiss Gergely (mail.gery@gmail.com)
GNOME dokumentációs projekt

Jelen dokumentum szabadon másolható, terjeszthető és/vagy módosítható a GNU Free Documentation License (GFDL) 1.1-es verziója vagy a Free Software Foundation által kiadott ennél frissebb verziója alatt, a „Nem változtatható szakaszok”, „Címlapszövegek” és a „Hátlapszövegek” kivételével. A GFDL leírása ezen az oldalon érhető el, vagy a jelen dokumentációban található COPYING-DOCS fájlban.

Ez a kézikönyv része a GFDL alatt megjelenő GNOME dokumentációk gyűjteményének. A kézikönyv a gyűjteménytől függetlenül szabadon terjeszthető, a licenc másolatát mellékelve a 6. fejezetben leírtaknak megfelelően.

A cégek különböző, védjegy alá tartozó elnevezéseket használnak termékeik és szolgáltatásuk megkülönböztetéséhez. Ahol ezek a nevek megjelennek bármelyik GNOME dokumentációban és a GNOME dokumentációs projekt tagjainak tudomásuk van a védjegyről, abban az esetben ezek az elnevezések teljes egészében vagy kezdőbetűik nagybetűsek.

A DOKUMENTUM ÉS A DOKUMENTUM MÓDOSÍTOTT VERZIÓJA A GNU FREE DOCUMENTATION LICENSE (GFDL) ALATT JELENIK MEG AZ ALÁBBI ÉRTELMEZÉSSEL:

1. A DOKUMENTUM „JELEN ÁLLAPOTÁBAN” KERÜL KIADÁSRA MINDENFÉLE GARANCIAVÁLLALÁS NÉLKÜL, LEGYEN AZ KIFEJEZETT VAGY BELEÉRTETT, BELEÉRTVE, DE NEM KIZÁRÓLAGOSAN A FORGALOMBA HOZHATÓSÁGRA VAGY ALKALMAZHATÓSÁGRA, A JELEN DOKUMENTUMNAK VAGY ANNAK MÓDOSÍTOTT VERZIÓJÁNAK HIBAMENTESSÉGÉRE VONATKOZÓ GARANCIÁKAT. A DOKUMENTUM VAGY ANNAK MÓDOSÍTOTT VÁLTOZATÁNAK MINŐSÉGÉBŐL ÉS FELHASZNÁLHATÓSÁGÁBÓL FAKADÓ ÖSSZES KOCKÁZAT A FELHASZNÁLÓT TERHELI. HA A DOKUMENTUM BIZONYÍTOTTAN HIBÁS, A FELHASZNÁLÓNAK MAGÁNAK (NEM A DOKUMENTUM ÍRÓJÁNAK, KIADÓJÁNAK VAGY BÁRMELY KÖZREMŰKÖDŐNEK) KELL VÁLLALNIA A JAVÍTÁSHOZ SZÜKSÉGES MINDEN KÖLTSÉGET. A JELEN GARANCIAELUTASÍTÁS A JELEN LICENC LÉNYEGI RÉSZE. A LEFEDETT DOKUMENTUM VAGY ANNAK MÓDOSÍTOTT VERZIÓJÁNAK HASZNÁLATA CSAK A JELEN ELUTASÍTÁSSAL EGYÜTT ENGEDÉLYEZETT, ÉS

2. SEMMILYEN KÖRÜLMÉNYEK KÖZÖTT ÉS SEMMILYEN JOGI MEGFONTOLÁSBÓL, LEGYEN AZ MAGÁNJOGI VÉTKES CSELEKMÉNY (BELEÉRTVE A HANYAGSÁGOT), SZERZŐDÉS VAGY BÁRMELY MÁS DOLOG, NEM FELELŐS ÖN, A LEFEDETT KÓD ELSŐ FEJLESZTŐJE ÉS TÖBBI KÖZREMŰKÖDŐJE VAGY EZEK BÁRMELY SZÁLLÍTÓJA SEMMILYEN MÁS SZEMÉLY FELÉ SEMMILYEN FAJTA KÖZVETLEN, SPECIÁLIS, VÉLETLEN VAGY KÖVETKEZMÉNYES KÁRÉRT, BELEÉRTVE DE NEM KIZÁRÓLAG A HÍRNÉV ELVESZTÉSÉBŐL, MUNKA LEÁLLÁSÁBÓL, SZÁMÍTÓGÉP MEGHIBÁSODÁSÁBÓL VAGY HELYTELEN MŰKÖDÉSÉBŐL SZÁRMAZÓ, VAGY BÁRMELY EGYÉB KERESKEDELMI KÁROKAT ÉS VESZTESÉGEKET, MÉG AKKOR IS, HA AZ ILYEN FÉL INFORMÁLVA LETT AZ ILYEN KÁROK ELŐFORDULÁSÁNAK LEHETŐSÉGÉRŐL. A FELELŐSSÉG EZEN KORLÁTOZÁSA NEM ALKALMAZHATÓ ABBAN AZ ESETBEN, HA HALÁL VAGY SZEMÉLYI SÉRÜLÉS TÖRTÉNT A FÉL HANYAGSÁGÁBÓL KIFOLYÓLAG, OLYAN MÉRTÉKBEN, AMENNYIRE AZ ALKALMAZHATÓ TÖRVÉNYEK MEGTILTJÁK AZ ILYEN KORLÁTOZÁSOKAT.

Don
Scorgie
GNOME dokumentációs projekt
Brent
Smith
GNOME dokumentációs projekt
Sun
Java Desktop System Documentation Team
Sun Microsystems, Inc.
A GNOME Munkaasztal akadálymentesítési kézikönyve (2.14.0 verzió)
2007. szeptember

GNOME dokumentációs projekt

GNOME dokumentációs projekt

A GNOME Munkaasztal akadálymentesítési kézikönyve (2.10.1 verzió)
2005. július

Sun Java Desktop System Documentation Team

GNOME dokumentációs projekt

A GNOME Munkaasztal akadálymentesítési kézikönyve (2.10.0 verzió)
2005. március

Sun Java Desktop System Documentation Team

GNOME dokumentációs projekt

A GNOME Munkaasztal akadálymentesítési kézikönyve (2.8.0 verzió)
2004. szeptember

Sun Java Desktop System Documentation Team

GNOME dokumentációs projekt

A GNOME Munkaasztal akadálymentesítési kézikönyve (2.6.0 verzió)
2004. március

Sun Microsystems

GNOME dokumentációs projekt

A GNOME Munkaasztal akadálymentesítési kézikönyve (2.4.0 verzió)
2003. október

Sun Microsystems

GNOME dokumentációs projekt

A GNOME Munkaasztal akadálymentesítési kézikönyve (2.2.0 verzió)
2003. február

Sun Microsystems

GNOME dokumentációs projekt

A GNOME Munkaasztal akadálymentesítési kézikönyve Solaris munkakörnyezethez (2.1 verzió)
2003. január

Sun Microsystems

GNOME dokumentációs projekt

A GNOME Munkaasztal akadálymentesítési kézikönyve Solaris munkakörnyezethez (2.0 verzió)
2002. december

Sun Microsystems

GNOME dokumentációs projekt

Ez a kézikönyv a GNOME Munkaasztal 2.20-as verziójához készült.

## Visszajelzés

A GNOME asztali környezettel vagy annak dokumentációjával kapcsolatos hibák bejelentéséhez és javaslatok tételéhez használja a GNOME visszajelzés oldalt.

## Az akadálymentesítés bemutatása

Ez a fejezet bemutatja a GNOME Munkaasztal akadálymentesítési lehetőségeit.

Minden szoftvernek tartalmaznia kell olyan lehetőségeket, amelyek segítségével a fogyatékos felhasználók is egyszerűen és hatékonyan tudják használni a szoftvert. Erről az Egyesült Államokban törvényt is hoztak (Rehabilitációs Törvény 508. §), ami felhívja a figyelmet az akadálymentesítési lehetőségek szükségességére a szoftverekben.

A GNOME Munkaasztal egyszerűen használható és számos akadálymentesítési szolgáltatást biztosít. A GNOME Munkaasztal minden támogatott alkalmazása és segédprogramja az akadálymentesítés és a használhatóság jegyében készült. A fizikai fogyatékosságokkal rendelkező felhasználók, például csökkentlátók vagy mozgássérültek, a GNOME Munkaasztal minden funkcióját ki tudják használni a beállítóeszközeinek köszönhetően. A beállítóeszközök lehetővé teszik a Munkaasztal megjelenési beállításainak és viselkedésének egyedi beállítását.

A GNOME Munkaasztal egyszerű személyre szabhatósága jelentősen hozzájárul ahhoz, hogy a fogyatékos felhasználók is könnyedén tudják használni azt. Ebből az útmutatóból megtudhatja, milyen lehetőségek állnak rendelkezésre a Munkaasztal személyre szabására.

## Az akadálymentesítési eszközök bekapcsolása

A rendelkezésre álló akadálymentesítési lehetőségek használatához elsőként be kell kapcsolnia az akadálymentesítési szolgáltatásokat.

1. Válassza ki a RendszerBeállításokAkadálymentesítés lehetőséget.

2. Jelölje be az Akadálymentesítés engedélyezése jelölőnégyzetet, majd nyomja meg a Bezárás és kilépés gombot.

3. Jelentkezzen be újra. Az akadálymentesítési szolgáltatások automatikusan el fognak indulni.

Az akadálymentesítési lehetőségek támogatásának engedélyezése után elérhetővé válnak olyan akadálymentesítési szolgáltatások, mint például a képernyőolvasó, a nagyító és a képernyőről használható billentyűzet.

## Általános akadálymentesítési tanácsok

Számos akadálymentesítési technológia vehető igénybe a fogyatékos felhasználók számára, amelyekről ebben a fejezetben olvashat bővebben. A GNOME Munkaasztalon az alábbi lehetőségek állnak rendelkezésre:

- Billentyűzetről vezérelhető kurzor – lehetővé teszi a Munkaasztalon történő navigálást egér vagy más pozicionálóeszköz használata nélkül.

- Akadálymentes bejelentkezés – lehetővé teszi a bejelentkezési képernyő akadálymentesítését.

### Akadálymentes bejelentkezés

A GNOME Munkaasztal tartalmazza az akadálymentes bejelentkezés lehetőségét. Az akadálymentes bejelentkezés lehetővé teszi az alábbiakat:

- A bejelentkezés a rendszerbe, ha a felhasználó nem tudja egyszerűen, a hagyományos módokon használni a képernyőt, billentyűzetet és az egeret.

- Akadálymentesítési alkalmazások indítása bejelentkezéskor, felhasználói műveletek különféle akadálymentesítési alkalmazásokhoz rendelésével. A felhasználói műveletek végrehajthatók USB vagy PS/2 portra csatlakozó hagyományos billentyűzettel, mutatóeszközzel vagy kapcsolóeszközzel. Ezeket a műveleteket gesztusoknak nevezzük.

- A bejelentkezési ablak megjelenésének módosítása bejelentkezés előtt, például nagy kontrasztú séma beállítása a jobb olvashatóság érdekében.

#### Akadálymentes bejelentkezés bekapcsolása

A GDM beállításához végezze el az alábbi lépéseket:

1. Jelentkezzen be `root` felhasználóként.

2. Nyissa meg az `/etc/X11/gdm/gdm.conf` fájlt.

3. Keresse meg az alábbi sort:

   `#AddGtkModules=false`

   és cserélje ki az alábbira:

   `AddGtkModules=true`

   Ez engedélyezi a GtkModules használatát.

4. Keresse meg az alábbi sort:

   `#GtkModulesList=gail:atk-bridge:dwellmouselistener:keymouselistener`

   Törölje a # jelet a sor elejéről, ezzel az alábbi szöveget fogja látni:

   `GtkModulesList=gail:atk-bridge:dwellmouselistener:keymouselistener`

   A fenti soroknak egy sorként, tördelés nélkül kell szerepelniük a `gdm.conf` fájlban, még akkor is, ha itt két sorban jelennek meg.

   Ez a lépés betölti az összes GTK modult, amely az akadálymentesítési technológiák, például a képernyő-billentyűzet és a képernyőolvasó és nagyító működéséhez szükséges. A fenti sor szerkesztésével elérheti, hogy csak azok a GTK modulok kerüljenek betöltésre, amelyek a felhasználók támogatásához szükségesek. Például:

   - Ha a Képernyőolvasó és nagyító használatára van szüksége, akkor a `gail` és `atk-bridge` modulokat vegye fel.

   - Ha gombok vagy kapcsolók nélküli mutatóeszköz használatára van szüksége, akkor a `gail`, `atk-bridge` és `dwellmouselistener` modulokat vegye fel.

   - Ha kapcsolókkal rendelkező mutatóeszközöket, alternatív fizikai billentyűzeteket vagy kapcsoló- és mutatóeszközöket használ, akkor a `keymouselistener` modult vegye fel.

   - A Képernyő-billentyűzet képes a `gail` és `atk-bridge` nélkül működni, de kevesebb szolgáltatással.

   Az akadálymentesítés optimális használata érdekében vegye fel a `gail` és `atk-bridge` modulokat.

5. Mentse a `/etc/X11/gdm/gdm.conf` fájlt.

   Ha a GDM engedélyezése után módosítja az `/etc/X11/gdm/gdm.conf` fájlt, akkor a következő parancs futtatásával újraindíthatja a GDM-et és aktiválhatja a módosításokat:

   `gdm-restart`

6. Szerkessze az `/etc/group` fájlt és az `audio` sor végéhez adja hozzá a következőt:

   `,gdm`

   Ez a lépés biztosítja, hogy a beszéd működik a GDM alatt.

7. Indítsa újra a rendszerét.

#### Az akadálymentesítési technológiák elindítása bejelentkezéskor

Ha betölti a `keymouselistener` és `dwellmouselistener` Gtk modulokat a GDM konfigurációs fájlban, akkor az egyes akadálymentesítési technológiák a bejelentkezéskor való elindításához felhasználói műveleteket rendelhet. Ezeket a felhasználói műveleteket gesztusoknak nevezzük. A gesztustársításokat a következő GDM konfigurációs fájlok tartalmazzák:

- `/etc/X11/gdm/modules/AccessKeyMouseEvents`

- `/etc/X11/gdm/modules/AccessDwellMouseEvents`

Ha módosítja ezeket a fájlokat, akkor a változtatások életbe léptetéséhez újra kell indítania a rendszerét.

A következő fejezetek példákon keresztül bemutatják, hogyan adhat gesztusokat a GDM konfigurációs fájlokhoz.

A gesztusoknak egy sorként kell benne lenni az `AccessKeyMouseEvents` fájlban, sor vége jelek nélkül. Ezen kézikönyv formázása miatt a következő fejezetben lévő példák két sorban jelenhetnek meg.

##### A képernyőolvasó elindítása gyorsbillentyű használatával

Szerkessze az `AccessKeyMouseEvents` nevű fájlt gyorsbillentyűk akadálymentesítési technológiákhoz társításához. A következő sor például lehetővé teszi a Képernyőolvasó és nagyító alkalmazás elindítását beszéd- és braille támogatással, ha egy másodpercig nyomva tartja a CtrlS billentyűkombinációt:

`<Control>s 1 1000 10000 srcore --login --disable-magnifier --enable-speech --enable-braille`

##### A nagyító elindítása gyorsbillentyű használatával

Szerkessze az `AccessKeyMouseEvents` nevű fájlt gyorsbillentyűk akadálymentesítési technológiákhoz társításához. A következő sor például lehetővé teszi a Képernyőolvasó és nagyító alkalmazás elindítását nagyító módban, ha egy másodpercig nyomva tartja a CtrlM billentyűkombinációt:

`<Control>m 1 1000 10000 srcore --login --enable-magnifier --disable-speech`

##### A képernyő-billentyűzet elindítása kapcsoló vagy gombgesztus használatával

Szerkessze az `AccessKeyMouseEvents` nevű fájlt kapcsoló-, billentyű- vagy gombgesztusok akadálymentesítési technológiákhoz társításához. Mivel a Képernyő-billentyűzet számos felhasználójánál az elsődleges beviteli eszköz egy kapcsoló vagy gomb, ez a módszer lehetőséget ad a Képernyő-billentyűzet alkalmazás elindításához bejelentkezéskor.

Ha a felhasználó véletlenül is elindít egy-egy alkalmazást, akkor társítsa a gesztusokat több kapcsolónyomáshoz vagy minimális időtartamhoz. A következő sor például elindítja a Képernyő-billentyűzet alkalmazást inverz scan módban, ha a felhasználó két másodpercen belül háromszor, legalább 100 ezredmásodpercig lenyomja a 2. kapcsolóként definiált kapcsolót:

`<Switch2>3 100 2000 gok --login --accessmethod=inversescanning --scan-action=switch1 --select-action=switch2`

Azok a felhasználók, akik egyszerű kapcsolóeszközt használnak, a Képernyő-billentyűzet önműködő letapogató módban való automatikus elindítását részesíthetik előnyben. A következő sor elindítja a Képernyő-billentyűzet alkalmazást önműködő letapogató módban, ha a felhasználó több mint négy másodpercig lenyomva tartja az alternatív hozzáférési eszköz kapcsolóját:

`<Switch>1 4000 5000 gok --login --accessmethod=automaticscanning --scan-action=switch1 --select-action=switch1`

A Képernyő-billentyűzet alkalmazás működési módjaival kapcsolatos információkért nézze meg a Képernyő-billentyűzet online súgóját.

##### A képernyő-billentyűzet elindítása csak mozgás gesztus használatával

Olyan gesztusokat is definiálhat, amelyek csak a mutatóeszköz, például az egér vagy alternatív mutatóeszköz, mint a fejmutató vagy hanyattegér mozgását veszi figyelembe. A gesztus szintaxisa nem különbözik egér vagy alternatív mutatóeszköz használata esetén. A mozgásgesztusok akadálymentesítési technológiákhoz társításához szerkessze az `AccessKeyMouseEvents` nevű fájlt.

Ha a `dwellmouselistener` GTK modul be van töltve, akkor az alternatív mutatóeszközök ideiglenesen együtt mozognak a tényleges mutatóval. Ez azt jelenti, hogy a felhasználó az alternatív mutatóeszköz mozgatásával a képernyőn lévő mutatót tudja mozgatni.

A következő sor például elindítja a Képernyő-billentyűzet alkalmazást elidőzés módban, ha a felhasználó a képernyőn lévő mutatót a bejelentkező párbeszédpanelből kimozgatja a felső peremen keresztül, majd vissza a bal peremen át, és hasonlóan tesz a párbeszédablak alsó és jobb oldali pereménél, kereszt alakban:

`TTLLBBRR O 10000 gok --login --access-method=dwellselection --input-device=MOUSE[3]`

Ne feledje, hogy a gesztusban használt `--input-device` paraméter értékének meg kell egyeznie a kiterjesztett mutatóeszköz nevével, például a fejmutató vagy hanyattegér a `/etc/X11/XF86Config` fájlban megadott nevével.

#### Az akadálymentes bejelentkezés további feltételei

Az akadálymentes bejelentkezés szolgáltatásnak alternatív mutatóeszközök és kapcsolóeszközök (például sip-and-puff kapcsolók, kerekesszékre szerelt kapcsolók vagy hanyattegerek) használatának engedélyezéséhez módosítania kell az X kiszolgáló beállításait, hogy az felismerje ezeket az eszközöket. Az egérgombokat emuláló legtöbb eszközt lehet használni az akadálymentes bejelentkezés szolgáltatással és a Képernyő-billentyűzet alkalmazással, például az egyszerű USB kapcsolókat és az egérhez hasonló mutatóeszközöket.

Az alternatív beviteli eszközt ne állítsa be az elsődleges képernyőmutató irányítására. Ez nem kívánatos viselkedést vagy olyan helyzeteket eredményezhet, amelyeket az alternatív mutatóeszközt használó felhasználó a billentyűzet vagy az egér nélkül nem tud megoldani. Ennek megelőzése érdekében az X kiszolgáló konfigurációs fájljaiból az `InputDevice` sorokból távolítson el minden `SendCore` vagy `AlwaysCore` attribútumot.

### Navigáció a billentyűzetről vezérelhető kurzorral

Ez a fejezet leírja, hogyan lehet navigálni a GNOME munkaasztalon kizárólag a billentyűzet segítségével. Ez azoknak a felhasználóknak jelenthet segítséget, akiknek gondot okoz az egér vagy egyéb mutatóeszközök használata és a billentyűzetről használják a számítógépet.

#### A billentyűzetről vezérelhető kurzor használatának bemutatása

Ez a fejezet leírja a munkaasztalon történő navigációhoz használt alapvető billentyűparancsokat.

Az ebben a fejezetben leírt billentyűparancsok közül néhány billentyűparancs személyre szabható. A szöveg utalni fog az ilyen parancsokra. A billentyűparancsok személyre szabásával kapcsolatos információkért nézze meg a részt.

##### Alapvető billentyűparancsok

A következő táblázat felsorolja az alapvető billentyűparancsokat, amelyek a munkaasztalon történő navigáláshoz használhatók. Az adott elemeken és vezérlőelemeken történő navigációhoz használható különböző gyorsbillentyűk ezen fejezet megfelelő szakaszaiban lesznek leírva.

Billentyűk | Funkció
--- | ---
Tab | A fókuszt a következő elemre vagy vezérlőelemre viszi.
ShiftTab | Megfordítja a navigáció irányát és az előző elemre vagy vezérlőelemre lép. Általában a Shift billentyű megfordítja a navigáció irányát.
CtrlTab | A fókuszt a következő elemre vagy vezérlőelemre viszi, ha a Tab billentyűnek adott célja van egy vezérlőelemen. Ha például egy szerkesztőmezőben nyomja meg a Tab billentyűt, akkor egy tabulátor karakter kerül a szerkesztőmezőbe. Ha a fókuszt az előző elemre vagy vezérlőelemre szeretné vinni, akkor nyomja meg a ShiftCtrlTab billentyűkombinációt.
nyílbillentyűk | Navigáció egy elemen vagy vezérlőelemen belül.
szóköz | Aktiválja a fókuszban lévő elemet vagy vezérlőelemet. Ha például az aktuális vezérlőelem egy gomb, akkor ez a művelet egyenértékű a gombra kattintással az egérrel.
Esc | Ablak, menü vagy fiók bezárása.
F7 | Bekapcsolja a mutatónavigációs módot. A mutatónavigációs mód segítségével a billentyűzetről jelölhető ki szöveg. A mutatónavigációs móddal kapcsolatos további információkért nézze meg a részt.

##### Globális gyorsbillentyűk

A következő táblázat a GNOME munkaasztal bármely részén használható billentyűparancsokat írja le.

Billentyűk | Funkció
--- | ---
AltF1 | Megnyitja az Alkalmazások főmenüt. Ez a billentyűparancs módosítható.
AltF2 | Megjeleníti az Alkalmazás futtatása párbeszédablakot. Ez a billentyűparancs módosítható.
Print Screen | Elindítja a Képernyőkép-készítő alkalmazást és képernyőképet készít a képernyő aktuális tartalmáról. Ez a billentyűparancs módosítható.
AltPrint Screen | Elindítja a Képernyőkép-készítő alkalmazást és képernyőképet készít a fókuszban lévő ablakról. Ez a billentyűparancs módosítható.
F1 | Ha a fókuszban lévő elem alkalmazásablak vagy párbeszédablak, akkor megjeleníti a súgót.
CtrlF1 | Ha a fókuszban lévő elem panel vagy alkalmazásablak, akkor ez a billentyűparancs be- vagy kikapcsolja a buboréksúgók megjelenítését.
ShiftF10 | Megnyitja a fókuszban lévő elem helyi menüjét, ha van.

#### Navigáció a munkaasztal hátterén

A munkaasztal háttere az a része a GNOME asztali környezetnek, ahol nincsenek felületi elemek vagy alkalmazások, például panelek és ablakok. A következő táblázat a munkaasztal hátterén és a háttérobjektumain való navigáláshoz használható billentyűparancsokat ismerteti. A munkaasztal háttérobjektumai a munkaasztal hátterén található ikonok, amelyekkel fájlokat, mappákat és alkalmazásokat nyithat meg.

Billentyűk | Funkció
--- | ---
CtrlAltD | Átmenetileg elrejt minden ablakot és a fókuszt a munkaasztal hátterére helyezi. Az ablakok visszaállításához nyomja meg újra a CtrlAltD billentyűkombinációt. Ez a billentyűparancs módosítható.
CtrlAltTab | Megjelenít egy felugró ablakot, amely ikonjai a munkaasztal hátterét és a paneleket képviselik. Tartsa lenyomva a CtrlAlt billentyűket és nyomja le a Tab billentyűt a fókusz átadásához a munkaasztal háttere és a panelek között. Ez a billentyűparancs módosítható.
nyílbillentyűk | Ha a munkaasztal háttere vagy annak egy objektuma van fókuszban, akkor a fókusz átadása a munkaasztal egy szomszédos objektumának.
Egy munkaasztali objektum nevének első n karakterére illeszkedő karaktersorozat. | Ha a munkaasztal háttere van fókuszban, akkor a fókusz átkerül az első olyan objektumra, amely neve a megadott karaktersorozattal kezdődik.
F2 | A fókuszban lévő munkaasztali objektum átnevezése.
ShiftF10 | A fókuszban lévő munkaasztali objektum helyi menüjének megnyitása.
CtrlF10 | A Munkaasztal-háttér helyi menüjének megnyitása.

#### Navigáció a paneleken

A panel egy olyan terület, amelyről speciális programokat, alkalmazásokat, és kisalkalmazásokat futtathat. A legáltalánosabb panel a munkaasztal teljes alsó részét elfoglalja. A következő táblázat a paneleken és panelobjektumokon való navigációhoz használható billentyűparancsokat ismerteti.

Billentyűk | Funkció
--- | ---
CtrlAltTab | A fókusz átadása a panelnek. Ez a billentyűparancs a munkaasztal hátterén és a paneleken található ikonokat tartalmazó felugró ablakot jelenít meg. Tartsa lenyomva a CtrlAlt billentyűket és nyomja le a Tab billentyűt a fókuszt átadásához a munkaasztal háttere és a panelek között. Ez a billentyűparancs módosítható.
Tab | A fókusz átadása a következő panelobjektumnak.
F10 | Megnyitja az Alkalmazások menüt, ha a panelmenü van fókuszban. Az F10 billentyű ismételt lenyomásával lehet váltani az Alkalmazások menü és az ablaklista között.
szóköz | Egy panelobjektum aktiválása, például egy menü vagy egy alkalmazásindító megnyitása.
ShiftF10 | A panelobjektum helyi menüjének megnyitása.
CtrlF10 | A panel helyi menüjének megnyitása.

##### Panelobjektum áthelyezése

A fókuszban lévő panelobjektum a panelen vagy fiókban másik helyre vagy a következő panelre helyezhető. A panelobjektum áthelyezéséhez tegye a következőket:

1. Nyomja meg a Tab billentyűt a fókusz átadásához az objektumnak.

2. Nyomja meg a ShiftF10 billentyűkombinációt a panelobjektum helyi menüjének megjelenítéséhez.

3. A nyílbillentyűk segítségével válassza ki az Áthelyezés menüpontot.

4. Az alábbi táblázatban látható gyorsbillentyűk segítségével hajtsa végre az áthelyezést.

   Billentyűk | Funkció
   --- | ---
   nyílbillentyűk | Az objektum balra vagy jobbra mozgatása vízszintes panelen, vagy felfelé és lefelé mozgatása függőleges panelen.
   Shift + nyílbillentyűk | Az objektum mozgatása és az előtte lévő többi panelobjektum eltolása.
   Ctrl + nyílbillentyűk | Az objektum mozgatása és helycsere az előtte lévő többi panelobjektummal.
   Tab | A panelobjektum áthelyezése a következő panelre.
   szóköz | Az áthelyezés művelet befejezése.

A következő példák bemutatják a különböző áthelyezési műveletek panelobjektumokra gyakorolt hatását.

Illusztráció | Leírás
--- | ---
A panel egy részlete, balról jobbra a következő sorrendben megjelenített három objektummal: geyes ikon, hangerőszabályzó ikon és súgó ikon. | A panel és három panelobjektum az áthelyezés előtt.
A panel egy részlete, balról jobbra a következő sorrendben megjelenített három objektummal: geyes ikon, hangerőszabályzó ikon és súgó ikon. | A nyílbillentyűk a Geyes kisalkalmazás áthelyezésére való használatának eredményét jeleníti meg. A kisalkalmazást a jobbra és balra nyilakkal addig mozgathatja, amíg a következő panelobjektumot el nem éri.
A panel egy részlete, balról jobbra a következő sorrendben megjelenített három objektummal: geyes ikon, hangerőszabályzó ikon és súgó ikon. | A Shift + nyílbillentyűk a Geyes kisalkalmazás áthelyezésére való használatának eredményét jeleníti meg. A Shift + nyílbillentyűk segítségével mozgatott objektum maga előtt tolja a Hangerőszabályzó és a Súgó panelobjektumokat.
A panel egy részlete, balról jobbra a következő sorrendben megjelenített három objektummal: hangerőszabályzó ikon, súgó ikon és geyes ikon. | A Ctrl + nyílbillentyűk a Geyes kisalkalmazás áthelyezésére való használatának eredményét jeleníti meg. A Ctrl + nyílbillentyűk segítségével mozgatott objektum helyet cserél a Hangerőszabályzó és a Súgó panelobjektumokkal.

A Zárolt kisalkalmazások nem mozgathatók. Egy kisalkalmazás a zárolásának feloldásához törölje a panelobjektum menüjének Zárolás a panelhez menüpontjának kijelölését.

##### Navigáció a fiókok között

A fiók a panelek összecsukható kiterjesztése. A következő táblázat a fiókok közötti navigációhoz használható billentyűparancsokat ismerteti. Egy megnyitott fiók tartalma között ugyanúgy navigálhat, mint a paneleken. A paneleken való navigációval kapcsolatos információkért nézze meg a részt.

Billentyűk | Funkció
--- | ---
szóköz | A fókuszban lévő fiók megnyitása vagy bezárása.
nyílbillentyűk | Navigálás a fókuszban lévő fiókban.
Esc | A fiók bezárása és a fókusz átadása fiókobjektumnak a panelen.

##### Navigáció a panelmenükben

A következő táblázat ismerteti a panelmenükben való navigációhoz használható gyorsbillentyűket.

Billentyűk | Funkció
--- | ---
szóköz | A fókuszban lévő menü megnyitása.
nyílbillentyűk | Navigáció a menüben.
szóköz | Menüelem kiválasztása.
ShiftF10 | A menüelemhez tartozó helyi menü megnyitása, ha van.
Esc | A menü bezárása.

##### Navigálás a kisalkalmazások között

A kisalkalmazás a panelen található egyszerű alkalmazás. A kisalkalmazások között a billentyűzet segítségével is navigálhat és megnyithatja ezen alkalmazások helyi menüjét. Ha azonban a kisalkalmazásban nincsenek fókuszba hozható vezérlőelemek, akkor nem fog tudni a vezérlőelemek között navigálni. A következő táblázat ismerteti a kisalkalmazásokban való navigációhoz használható gyorsbillentyűket.

Billentyűk | Funkció
--- | ---
szóköz | Aktiválja a fókuszban lévő kisalkalmazás vezérlőelemét, ha lehetséges. Nem minden kisalkalmazás tartalmaz aktiválható vezérlőelemeket. Ha a kisalkalmazásban nincsenek ilyen vezérlőelemek, a szóköz billentyű lenyomása hatástalan.
nyílbillentyűk | Navigáció a kisalkalmazás vezérlőelemei között.
ShiftF10 | A kisalkalmazás helyi menüjének megnyitása. A menüben való navigáláshoz használja a szabványos gyorsbillentyűket. A menükben történő navigálással kapcsolatos információkért nézze meg a részt.

#### Navigáció a munkaterületek között

A munkaterület egy különálló hely, amelyen dolgozhat. A munkaasztalon sok ilyen munkaterület lehet, és váltogathat köztük. Minden munkaterület különböző ablakokat és folyamatokat tartalmazhat. A következő táblázat ismerteti a munkaterületeken való navigációhoz használható gyorsbillentyűket.

Billentyűk | Funkció
--- | ---
CtrlAlt + nyílbillentyűk | A fókuszt az előző vagy a következő munkaterületre viszi. Ez a billentyűparancs egy felugró ablakban megjeleníti a munkaterületeket képviselő ikonokat. Tartsa lenyomva a CtrlAlt billentyűket és nyomja le a nyílbillentyűket a fókuszban lévő munkaterület átváltásához. Ez a billentyűparancs módosítható.
CtrlShiftAlt + nyílbillentyűk | A fókuszban lévő ablak áthelyezése az előző vagy következő munkaterületre. Ez a billentyűparancs módosítható.

#### Navigáció az ablakokban

A következő fejezetek leírják az ablakokban való navigációhoz használható gyorsbillentyűket. Az ablak egy négyszög alakú keret a képernyőn, amelyben egy alkalmazás jelenik meg.

Az ablakokban való navigáláshoz használható minden gyorsbillentyű személyre szabható. További információkért nézze meg a fejezetet.

##### Ablak fókuszba hozása

Egy ablak használata vagy módosítása előtt fókuszba kell azt hozni. A következő táblázat ismerteti az ablak fókuszba hozására használható gyorsbillentyűket.

Billentyűk | Funkció
--- | ---
AltTab | Az ablakokat képviselő ikonok megjelenítése egy felugró ablakban. Tartsa lenyomva az Alt billentyűt és nyomja meg a Tab billentyűt az ablakokon való végiglépkedéshez, amíg el nem éri fókuszba hozni kívánt ablakot.
AltEsc | Az egyes ablakok előtérbe hozása, amíg el nem éri a fókuszba hozni kívántat.

##### Az ablakok vezérlése

Ha egy ablak fókuszban van, akkor különböző műveleteket hajthat végre rajta. A következő táblázat ismerteti az ablakok vezérlésére használható gyorsbillentyűket.

Billentyűk | Funkció
--- | ---
Altszóköz | Az Ablak menü megnyitása.
AltF4 | Az ablak bezárása.
Solaris: Megnyitás Linux:AltF9 | Az ablak minimalizálása.
AltF10 | Az ablak teljes méretűvé tétele.
AltF5 | Teljes méretű ablak visszaállítása az eredeti méretre.

##### Ablak áthelyezése

A fókuszban lévő ablak áthelyezhető a képernyőn bárhová. A következő táblázat ismerteti az ablak áthelyezéséhez használható gyorsbillentyűket.

Billentyűk | Funkció
--- | ---
AltF7 | Az áthelyezés művelet megkezdése. Az egérmutató kereszt alakúvá változik.
nyílbillentyűk | Az ablak áthelyezése tíz képponttal a nyílbillentyűvel megadott irányba.
Ctrl + nyílbillentyűk | Az ablak áthelyezése egy képponttal a nyílbillentyűvel megadott irányba.
Shift + nyílbillentyűk | Az ablak áthelyezése a nyílbillentyűvel megadott irányba és igazítása a legközelebbi ablakhoz, panelhez vagy a képernyő széléhez.
szóköz | Az ablak áthelyezésének befejezése és az ablak aktuális pozícióban hagyása.
Esc | Az áthelyezés művelet megszakítása és az ablak eredeti pozícióban hagyása.

##### Ablak átméretezése

A fókuszban lévő ablak mérete növelhető vagy csökkenthető. A következő táblázat ismerteti a fókuszban lévő ablak átméretezéséhez használható gyorsbillentyűket.

Billentyűk | Funkció
--- | ---
AltF8 | Az átméretezés művelet megkezdése.
nyílbillentyűk | Az ablak átméretezése a nyílbillentyűkkel megadott irányba.
szóköz | Az átméretezés művelet befejezése és az ablak aktuális méretének megtartása.
Esc | Az átméretezés művelet megszakítása és az ablak eredeti méretének visszaállítása.

##### Navigáció a felosztott ablakokban

A felosztott ablak egy legalább két ablaktáblára felosztott ablak. A súgóböngésző alkalmazás például ablaktáblákat használ.

A következő táblázat leírja az ablaktáblákban való navigációhoz használható gyorsbillentyűket.

Billentyűk | Funkció
--- | ---
F6 | A fókuszt a következő ablaktáblára helyezi. A fókusz az ablaktáblában legutóbb fókuszban lévő vezérlőelemre kerül.
F8 | A fókuszt az ablak első átméretező fogantyújára helyezi. Az átméretező fogantyúk az ablaktáblák között jelennek meg és lehetővé teszik az ablaktáblák átméretezését. Nyomja le újra az F8 billentyűt a következő átméretező fogantyú fókuszba hozásához.

Ha egy átméretező fogantyú van fókuszban, akkor az ablaktáblát a következő táblázatban leírt gyorsbillentyűkkel módosíthatja.

Billentyűk | Funkció
--- | ---
nyílbillentyűk | Az átméretező fogantyú mozgatása kisebb lépésben.
Ctrl + nyílbillentyűk | Az átméretező fogantyú mozgatása nagyobb lépésben.
Home | A legkisebb megengedett méretre csökkenti az ablaktábla méretét függőleges ablaktáblák esetén az átméretező fogantyútól balra, vagy vízszintes ablaktáblák esetén az átméretező fogantyú felett.
End | A legnagyobb megengedett méretre növeli az ablaktábla méretét függőleges ablaktáblák esetén az átméretező fogantyútól balra, vagy vízszintes ablaktáblák esetén az átméretező fogantyú felett.
szóköz | Az átméretező fogantyú pozíciójának beállítása, majd a fókusz visszaadása a legutóbb fókuszban volt vezérlőelemre.
Esc | Az átméretező fogantyú pozíciójának visszaállítása az eredeti pozícióra, majd a fókusz visszaadása a legutóbb fókuszban volt vezérlőelemre.

#### Navigáció az alkalmazásokban

Az alkalmazások az asztalon futtatott programok, segédprogramok vagy egyéb szoftvercsomagok. Az alkalmazások a következő szabványos felhasználóifelület-összetevőkből állnak:

Ablakok

  Az ablak egy négyszög alakú keret a képernyőn, amelyben egy alkalmazás jelenik meg. Az ablakokban való navigációval kapcsolatos további információkért nézze meg a szakaszt.

Párbeszédablakok

  A párbeszédablak egy felugró ablak, amelyben információk adhatók meg vagy parancsok hajthatók végre. A párbeszédablakokban való navigációval kapcsolatos további információkért nézze meg a szakaszt.

Vezérlőelemek

  A vezérlőelemek segítségével működtethető vagy vezérelhető a felhasználói felület. Vezérlőelemek például a gombok, jelölőnégyzetek, menük és szövegdobozok. A különböző elérhető vezérlőelemeken való navigációval kapcsolatos további információkért nézze meg a szakaszt.

A kézikönyv ezen fejezete leírja az alkalmazások és párbeszédadblakok használatának megkezdéséhez alapvető gyorsbillentyűket.

##### Alapvető gyorsbillentyűk az alkalmazásokban való navigációhoz

Mivel a GNOME asztali környezetben rengeteg alkalmazás használható, ez a kézikönyv nem írja le a különböző alkalmazásokban használható gyorsbillentyűket. Az általános billentyűparancsok azonban minden alkalmazásban szabványosak. Hívóbetűk segítségével is hatékonyan navigálhat az alkalmazásokban a billentyűzetről. A hívóbetűket a menükben vagy vezérlőelemekben aláhúzott betű jelöli. Néhány esetben a művelet végrehajtásához a hívóbetű mellett szükséges az Alt billentyű lenyomása is.

A következő táblázat az alkalmazásokban való navigációhoz használható alapvető gyorsbillentyűket írja le.

Billentyűk | Funkció
--- | ---
F10 | Az alkalmazás menüsorában az első menü megnyitása.
Alt + hívóbetű | A hívóbetűhöz társított menü megnyitása.
hívóbetűk | A hívóbetűhöz társított menüpont kiválasztása.
balra nyíl és jobbra nyíl | A fókusz átváltása a menüsorban lévő menük között.
fel nyíl és le nyíl | A fókusz mozgatása a menüben.
Esc | A nyitott menük bezárása és a fókusz átadása a menüsor előtt fókuszban lévő vezérlőelemnek.
CtrlO | A fájlválasztó párbeszédablak megnyitása.
CtrlS | A mentés párbeszédablak megnyitása.
CtrlL | A Hely párbeszédablak megnyitása, amelybe begépelheti a megnyitni vagy elmenteni kívánt fájl nevét.

##### Alapvető gyorsbillentyűk a párbeszédablakokban való navigációhoz

A következő táblázat a párbeszédablakokban való navigáláshoz alapvető gyorsbillentyűket írja le.

Billentyűk | Funkció
--- | ---
Althívóbetű | Vezérlőelem aktiválása vagy kiválasztása.
Tab | A fókusz átadása a következő vezérlőelemnek.
CtrlPage Up | Ha egy lapfül neve van fókuszban, akkor átlép a párbeszédablak következő lapfülére.
CtrlPage Down | Ha egy lapfül neve van fókuszban, akkor átlép a párbeszédablak előző lapfülére.
Esc | A párbeszédablak bezárása.
Enter | Végrehajtja a párbeszédablak az alapértelmezett műveletét. Az alapértelmezett művelet általában a változtatások alkalmazása és a párbeszédablak bezárása.

#### Navigáció a fájlkezelőben

Alapértelmezésben a fájlkezelő a Térbeli módban működik. Ez a mód külön ablakokat használ minden egyes mappához. Lehetőség van arra is, hogy minden mappa ugyanabban az ablakban nyíljon meg, ez a Böngésző mód.

A felhasználói kézikönyvben további információk találhatók a fájlkezelő különböző használati módjairól.

##### Navigáció mappákban

A következő táblázat a fájlkezelőn belül a mappákban való navigációhoz használható gyorsbillentyűket írja le.

Billentyűk | Funkció
--- | ---
nyílbillentyűk | A nyílbillentyűvel megadott irányban a következő vagy előző fájl vagy mappa kiválasztása.
Ctrl + nyílbillentyűk | A fókuszt a következő vagy előző fájlra vagy mappára helyezi, de nem jelöli ki az elemet. Ez lehetővé teszi egyszerre több fájl kijelölését.
szóköz | A fókuszban lévő fájl vagy mappa megnyitása.
Ctrl + szóköz | A pillanatnyilag fókuszban lévő elem kijelölése.
Egy fájlnév első n karakterére illeszkedő karaktersorozat. | A megadott karaktersorozattal kezdődő nevű első fájl vagy mappa kijelölése.
Home | Az aktuális mappa első fájljának vagy mappájának kijelölése.
End | Az aktuális mappa utolsó fájljának vagy mappájának kijelölése.
backspace | Az aktuális mappa szülőmappájának megnyitása.

##### Navigáció a böngészőablak komponensei között

A böngésző mód használatakor a fájlkezelő ablak számos komponenst tartalmaz és az egyes komponensek közötti navigációhoz külön gyorsbillentyűk vannak megadva.

A következő táblázat leírja a komponensek közötti navigációhoz használható gyorsbillentyűket.

Billentyűk | Funkció
--- | ---
F6 | A fókusz átváltása az oldalsáv ablaktábla és a nézet ablaktábla között.
ShiftF10 | Az oldalsáv ablaktábla helyi menüjének megnyitása.

#### Navigáció a súgótémakörök között mutatónavigációs módban

A következő táblázat leírja a Yelp súgóböngészőben a HTML-alapú súgótémakörök közötti navigáció módját mutatónavigációs módban. A mutatónavigáció az alkalmazásokban lehetővé teszi szövegek kijelölését a billentyűzet használatával.

Billentyűk | Funkció
--- | ---
F7 | A mutatónavigációs mód bekapcsolása.
balra nyíl | Balra lépés egy karakterrel.
jobbra nyíl | Jobbra lépés egy karakterrel.
fel nyíl | Felfelé lépés egy sorral.
lefelé nyíl | Lefelé lépés egy sorral.
Ctrl + balra nyíl | Az előző szó kezdetére lépés.
Ctrl + jobbra nyíl | A következő szó végére lépés.
Page Up | Felfelé görgetés egy tartalomoldallal.
Page Down | Lefelé görgetés egy tartalomoldallal
Home | Az aktuális sor elejére lépés.
End | Az aktuális sor végére lépés.
Shift + nyílbillentyűk | A jelenlegi pozícióról a cél pozícióra lépés és a köztük lévő szöveg kijelölése.
Tab | A fókusz átadása a következő elérhető vezérlőelemnek.
ShiftTab | A fókusz átadása az előző elérhető vezérlőelemnek.
Enter | Gomb aktiválása vagy űrlap elküldése.

#### Navigáció a szabványos elemeken és vezérlőelemeken

A következő fejezetek leírják a felhasználói felület szabványos elemeinek és a vezérlőelemek használatát a billentyűzet segítségével.

##### Navigáció a menükben

A következő táblázat leírja a menükben való navigáláshoz használható gyorsbillentyűket.

Billentyűk | Funkció
--- | ---
fel nyíl és le nyíl | A fókuszt átvitele a következő vagy előző menüpontra.
jobbra nyíl | Ha a fókuszban lévő menüpont egy almenü, akkor megnyílik az almenü és az első almenüpont kerül fókuszba. Ha a fókuszban lévő menüpont nem almenü, akkor a menüsor következő menüje nyílik meg.
balra nyíl | Ha a fókuszban lévő menüpont egy almenü menüpontja, akkor a fókusz visszakerül az almenüre. Ha a fókuszban lévő menüpont nem egy almenü menüpontja, akkor a menüsor előző menüje nyílik meg.
Enter | A fókuszban lévő menüpont kiválasztása és a nyitott menük bezárása.
hívóbetű | A hívóbetűhöz társított menüpont kiválasztása és a nyitott menük bezárása.
szóköz | A fókuszban lévő menüpont kiválasztása és a nyitott menük bezárása, kivéve ha a menüpont jelölőnégyzet vagy választógomb. Ezekben az esetekben a menü nem zárul be.
Esc | A nyitott menük bezárása.

##### Navigáció a gombok között

A gomb vezérlőelemmel művelet végrehajtása kezdeményezhető. A legtöbb gomb négyszög alakú és tartalmaz szöveges címkét.

###### Minta gomb

Bezárás gomb.

A következő táblázat a gombok közötti navigációhoz használható gyorsbillentyűket írja le.

Billentyűk | Funkció
--- | ---
szóköz | A fókuszban lévő gomb aktiválása. Egyenértékű a gombra kattintással az egérrel.
Enter | A fókuszban lévő gomb aktiválása. Ha nem gomb van fókuszban, akkor a párbeszédablak alapértelmezett műveletének végrehajtása.

##### Navigáció a választógombokon

A választógomb vezérlőelemmel több, egymást kölcsönösen kizáró lehetőség közül lehet egyet kiválasztani.

###### Minta választógomb

Két minta választógomb.

A következő táblázat leírja a választógombok közötti navigációhoz használható gyorsbillentyűket.

Billentyűk | Funkció
--- | ---
nyílbillentyűk | A következő vagy előző választógomb kiválasztása és a másik választógomb kijelölésének törlése.

##### Navigáció a jelölőnégyzetek között

A jelölőnégyzet vezérlőelemmel módosítható egy beállítás kiválasztása.

###### Minta jelölőnégyzet

Minta jelölőnégyzet.

A következő táblázat leírja a jelölőnégyzetek kezeléséhez használható gyorsbillentyűket.

Billentyűk | Funkció
--- | ---
szóköz | A jelölőnégyzet bejelölése vagy törlése.

##### Navigáció a szerkesztőmezőkben

A szerkesztőmező vezérlőelemekbe szöveget írhat.

###### Minta egysoros szerkesztőmező

Minta szerkesztőmező egy adatbeviteli sorral.

A következő táblázat leírja az egysoros szerkesztőmezőben navigációhoz használható gyorsbillentyűket.

Billentyűk | Funkció
--- | ---
balra nyíl | A kurzor mozgatása balra egy karakterrel.
jobbra nyíl | A kurzor mozgatása jobbra egy karakterrel.
Ctrlbalra nyíl | A kurzor mozgatása az aktuális szó elejére helyezése. Tartsa lenyomva a Ctrl billentyűt és nyomja le a balra nyilat a kurzor az előző szó elejére mozgatásához.
Ctrljobbra nyíl | A kurzor mozgatása az aktuális szó végére. Tartsa lenyomva a Ctrl billentyűt és nyomja le a jobbra nyilat a kurzor mozgatásához a következő szó végére.
Home | A kurzor mozgatása a sor elejére.
End | A kurzor mozgatása a sor végére.
Shiftbalra nyíl vagy jobbra nyíl | A kurzortól balra vagy jobbra egyszerre egy karakter kijelölése.
ShiftCtrlbalra nyíl vagy jobbra nyíl | A kurzortól balra vagy jobbra egyszerre egy szó kijelölése.
ShiftHome | A teljes szöveg kijelölése a kurzortól balra.
ShiftEnd | A teljes szöveg kijelölése a kurzortól jobbra.
CtrlA | A szerkesztőmező teljes szövegének kijelölése.

Az előző táblázatban felsorolt gyorsbillentyűkön kívül a többsoros szerkesztőmezőkben a következő táblázatban található gyorsbillentyűk is használhatók.

Billentyűk | Funkció
--- | ---
Page Up | A kurzor mozgatása az aktuális nézet elejére. Nyomja meg újra a Page Up billentyűt a kurzor az előző nézet elejére mozgatásához.
Page Down | A kurzor mozgatása az aktuális nézet végére. Nyomja meg újra a Page Down billentyűt a kurzor az előző nézet végére helyezéséhez.
Ctrlfel nyíl | A kurzor mozgatása az aktuális bekezdés elejére. Tartsa lenyomva a Ctrl billentyűt és nyomja le a fel nyíl billentyűt a kurzor mozgatásához az előző bekezdés végére.
Ctrllefelé nyíl | A kurzor mozgatása az aktuális bekezdés végére. Tartsa lenyomva a Ctrl billentyűt és nyomja le a le nyíl billentyűt a kurzor mozgatásához az előző bekezdés végére.
CtrlPage Up | A kurzor mozgatása balra egy nézetszélességgel.
CtrlPage Down | A kurzor mozgatása jobbra egy nézetszélességgel.
CtrlHome | A kurzor mozgatása a szerkesztőmező elejére.
CtrlEnd | A kurzor mozgatása a szerkesztőmező végére.
CtrlTab | A fókusz átadása a párbeszédablak következő vezérlőelemének.
ShiftPage Up | A szöveg kijelölése az aktuális nézet elejéig. Tartsa lenyomva a Shift billentyűt és nyomja le a Page Up billentyűt a kijelölés kiterjesztéséhez az előző nézet elejéig.
ShiftPage Down | A szöveg kijelölése az aktuális nézet végéig. Tartsa lenyomva a Shift billentyűt és nyomja le a Page Down billentyűt a kijelölés kiterjesztéséhez az előző nézet végéig.
ShiftHome | A szöveg kijelölése a sor elejéig.
ShiftEnd | A szöveg kijelölése a sor végéig.
ShiftCtrlfel nyíl | A szöveg kijelölése a bekezdés elejéig, majd az előző bekezdés elejéig.
ShiftCtrllefelé nyíl | A szöveg kijelölése a bekezdés végéig, majd a következő bekezdés végéig.
ShiftCtrlHome | A szöveg kijelölése a szerkesztőmező elejéig.
ShiftCtrlEnd | A szöveg kijelölése a szerkesztőmező végéig.

##### Navigáció a léptetőgombokon

A léptetőgomb vezérlőelem segítségével számértékek vihetők be vagy választhtók ki a lehetséges értékek listájából.

###### Minta léptetőgomb

Minta léptetőgomb. Egy szerkesztőmezőt, valamint felfelé és lefelé mutató nyilakat tartalmaz.

A léptetőgomb szerkesztőmező területén használható gyorsbillentyűk a szakaszban vannak felsorolva. A következő táblázat leírja a léptetőgomb felfelé és lefelé nyilainak kezeléséhez használható gyorsbillentyűket.

Billentyűk | Funkció
--- | ---
fel nyíl vagy le nyíl | A léptetőgomb értékének növelése vagy csökkentése kis mértékben.
Page Up vagy Page Down | A léptetőgomb értékének növelése vagy csökkentése nagy mértékben.

##### Navigáció a legördülő listákban

A legördülő lista vezérlőelem segítségével több elérhető elem közül választható egy. A legördülő lista tartalmaz egy gombot, amely az elérhető elemek megjelenítésére szolgál.

###### Minta legördülő lista

Minta legördülő lista.

A következő táblázat leírja a legördülő listában való navigációhoz használható gyorsbillentyűket.

Billentyűk | Funkció
--- | ---

szóköz

Ez a billentyű a következő funkciók egyikét hajtja végre:

- Ha a legördülő lista nincs legördítve, akkor legördíti azt.

- Ha a legördülő lista le van gördítve, akkor véglegesíti az aktuális kijelölést és bezárja a listát.

fel nyíl | Az előző listaelem kiválasztása.
lefelé nyíl | A következő listaelem kiválasztása.
Esc | A lista bezárása a kijelölés módosítása nélkül.

##### Navigáció a kombinált listamezőkben

A kombinált listamező vezérlőelem egy szerkesztőmezőből és egy legördülő listából áll.

###### Minta kombinált listamező

Minta kombinált listamező. Egy szerkesztőmezőt és a legördülő lista megjelenítésére használható nyíl gombot tartalmaz.

Ha a szerkesztőmező van fókuszban, akkor a szakaszban felasorolt gyorsbillentyűk használatával navigálhat a szerkesztőmező területén. Ha a szerkesztőmező van fókuszban, akkor a következő táblázatban felsorolt gyorsbillentyűket is használhatja a legördülő lista területén való navigálásra.

Billentyűk | Funkció
--- | ---
fel nyíl | A legördülő lista előző elemének kijelölése a lista megjelenítése nélkül.
lefelé nyíl | A legördülő lista következő elemének kijelölése a lista megjelenítése nélkül.
Ctrlle nyíl (csak Solaris alatt) | A legördülő lista megnyitása.

Ha a legördülő lista van fókuszban, akkor a következő táblázatban felsorolt gyorsbillentyűket használhatja a legördülő lista területén való navigálásra.

Billentyűk | Funkció
--- | ---
fel nyíl | Az előző listaelem kiválasztása.
lefelé nyíl | A következő listaelem kiválasztása.
Home | A lista első elemének kiválasztása.
End | A lista utolsó elemének kiválasztása.
Page Up | Az aktuális listanézet első elemének kiválasztása.
Page Down | Az aktuális listanézet utolsó elemének kiválasztása.
szóköz | A jelenlegi kijelölés véglegesítése és a legördülő lista bezárása.
CtrlPage Up | Balra görgetés a listában, ha szükséges.
CtrlPage Down | Jobbra görgetés a listában, ha szükséges.

##### Navigáció a csúszkákon

A csúszka vezérlőelem segítségével egy folytonos értékhalmazból választható ki érték.

###### Minta csúszka

Minta csúszka. Egy csúszka vezérlőelem jelenik meg, amely balra vagy jobbra mozogható.

A következő táblázat leírja a csúszkán való navigációhoz használható gyorsbillentyűket.

Billentyűk | Funkció
--- | ---
balra nyíl vagy fel nyíl | A csúszkát kisebb lépéssel balra vagy felfelé mozgatja.
jobbra nyíl vagy le nyíl | A csúszkát kisebb lépéssel jobbra vagy lefelé mozgatja.
Page Up | A csúszkát nagyobb lépéssel balra vagy felfelé mozgatja.
Page Down | A csúszkát kisebb lépéssel jobbra vagy lefelé mozgatja.
Home | A csúszkát a legnagyobb értékre állítja.
End | A csúszkát a legkisebb értékre állítja.

##### Navigáció a lapfülek között

###### Minta párbeszédablak lapfülekkel

A gnome-terminal alkalmazás profil szerkesztése párbeszédablaka, hat lapfüllel.

Az ablakok és párbeszédablakok néha logikai szakaszokra vannak felosztva, amelyek közül egyszerre csak egy jelenik meg. A szakaszokat lapfüleknek nevezzük és egy szöveges címkével rendelkező lap azonosítja őket.

A következő táblázat leírja az ablak vagy párbeszédablak lapfülein való navigáláshoz használható gyorsbillentyűket, ha a lapfül neve van fókuszban.

Billentyűk | Funkció
--- | ---
balra nyíl | A fókusz átadása az előző lapfülnek.
jobbra nyíl | A fókusz átadása a következő lapfülnek.
Tab vagy Ctrlle nyíl | A fókusz átadása az aktív lapfül első vezérlőelemének.

A következő táblázat leírja az ablak vagy párbeszédablak lapfülein való navigálásra használható gyorsbillentyűket, ha a lap egy vezérlőeleme van fókuszban.

Billentyűk | Funkció
--- | ---
CtrlPage Up vagy CtrlAltPage Up | A fókusz átadása az előző lapfülnek. Ez a billentyűparancs nem működik, ha a vezérlőelem a CtrlPage Up gyorsbillentyűt más célokra használja.
CtrlPage Down vagy CtrlAltPage Down | A fókusz átadása a következő lapfülnek. Ez a gyorsbillentyű nem működik, ha a fókuszban lévő vezérlőelem más célokra használja a CtrlPage Down gyorsbillentyűt.
CtrlTab | A fókusz átadása a lapfüleken kívüli következő vezérlőelemnek.

##### Navigáció a listákban

A következő táblázat leírja a többoszlopos listákban való navigálásra használható gyorsbillentyűket, ha az oszlopfejléc van fókuszban.

Billentyűk | Funkció
--- | ---
balra nyíl vagy jobbra nyíl | A fókusz átadása az előző vagy a következő oszlopfejlécnek.
szóköz | A fejléc aktiválása. Ez a művelet általában az oszlopfejléc szerint rendezi a listát.
Tab | A fókusz átadása a lista tartalmának.

A következő táblázat leírja a többoszlopos listákban való navigálásra használható gyorsbillentyűket, ha a lista tartalma van fókuszban.

Billentyűk | Funkció
--- | ---
nyílbillentyűk | A következő vagy előző sor vagy oszlop kijelölése.
Page Up | A listanézetoldal felső sorának kiválasztása. Nyomja meg újra a Page Up billentyűt az előző oldal felső sorának kijelöléséhez.
Page Down | A listanézetoldal alsó sorának kiválasztása. Nyomja meg újra a Page Down billentyűt a következő oldal alsó sorának kijelöléséhez.
Home | A lista első sorának kijelölése.
End | A lista utolsó sorának kijelölése.
Shift + nyílbillentyűk | Többsoros kijelöléseket támogató listáknál a következő vagy előző sor vagy oszlop hozzáadása a kijelöléshez. Csak egysoros kijelöléseket támogató listáknál a következő vagy előző sor vagy oszlop kijelölése.
ShiftPage Up | Az oldal minden sorának kijelölése az aktuálisan kijelölt elemtől a legfelső sorig.
ShiftPage Down | Az oldal minden sorának kijelölése az aktuálisan kijelölt elemtől a legalsó sorig.
ShiftHome | Minden sor kijelölése az aktuálisan kijelölt elemtől a lista első soráig.
ShiftEnd | Minden sor kijelölése az aktuálisan kijelölt elemtől a lista utolsó soráig.
Ctrl + nyílbillentyűk | A fókusz átadása a következő sornak vagy oszlopnak, de a kijelölés kiterjesztése nélkül. További elemek a szóköz billentyűvel jelölhetők ki.
CtrlPage Up | A fókusz átadása az oldal legfelső sorának, de a kijelölés kiterjesztése nélkül.
CtrlPage Down | A fókusz átadása az oldal legalsó sorának, de a kijelölés kiterjesztése nélkül.
CtrlHome | A fókusz átadása a lista legfelső sorának, de a kijelölés kiterjesztése nélkül.
CtrlEnd | A fókusz átadása a lista legalsó sorának, de a kijelölés kiterjesztése nélkül.
Enter | Az elem aktiválása.
CtrlA | Többsoros kijelöléseket támogató listáknál a lista minden elemének kijelölése.
ShiftTab | A fókusz átadása az oszlopfejlécnek, ha lehetséges.

##### Navigáció a fanézetekben

A fanézet egy kibontható és összecsukható szakaszokat tartalmazó felhasználói felületelem. A fanézet általában egy hierarchikus struktúrát képvisel.

###### Minta fanézetstruktúra

A Gedit Beállítások párbeszédablakának kategória fanézete. Három alkategóriát tartalmaz.

A fanézetekben való navigációhoz a szakaszban leírt gyorsbillentyűket használhatja. Ezeken a gyorsbillentyűkön kívül a következő táblázatban leírt gyorsbillentyűk is használhatók a fanézet elemei közötti navigációra.

Billentyűk | Funkció
--- | ---
+ | A fókuszban lévő elem kibontása.
- | A fókuszban lévő elem összecsukása.
Back Space | A szülőelem kijelölése.
CtrlF | Keresés párbeszédablak megjelenítése, ha a fanézet támogatja a keresést. Ide begépelheti a keresendő fanézetelem nevét.

#### Gyorsbillentyűk személyre szabása

A Gyorsbillentyűk beállítóeszköz segítségével megjeleníthetők a GNOME asztali környezetben navigáláshoz használható alapértelmezett gyorsbillentyűk. Az alapértelmezett gyorsbillentyűk saját igényei szerint személyre szabhatók. Létrehozhatók forróbillentyűk is. A forróbillentyűk alkalmazásokat elindító gyorsbillentyűk.

A Gyorsbillentyűk beállítóeszköz elindításához válassza a Rendszer Beállítások Gyorsbillentyűk menüpontot. A Munkaasztal táblázatban megjelennek az egyes műveletekhez társított gyorsbillentyűk.

##### Gyorsbillentyűk személyre szabása Solaris rendszereken

Gyorsbillentyű személyre szabásához Solaris rendszeren tegye a következőket:

1. Válassza ki azt a műveletet, amely gyorsbillentyűjét személyre szeretné szabni. A sor ki lesz jelölve.

2. Kattintson a Gyorsbillentyű oszlopra. A következő szöveg jelenik meg a Gyorsbillentyű oszlopban: Gépeljen be egy új gyorsbillentyűt, vagy nyomja meg a Backspace billentyűt a törléshez.

3. Nyomja le a művelethez társítani kívánt billentyűkombinációt. Az új gyorsbillentyű megjelenik a Gyorsbillentyű oszlopban.

Gyorsbillentyű letiltásához tegye a következőket:

1. Válassza ki azt a műveletet, amely gyorsbillentyűjét le szeretné tiltani. A sor ki lesz jelölve.

2. Kattintson a Gyorsbillentyű oszlopra. A következő szöveg jelenik meg a Gyorsbillentyű oszlopban: Gépeljen be egy új gyorsbillentyűt, vagy nyomja meg a Backspace billentyűt a törléshez.

3. Nyomja meg a Backspace billentyűt. A gyorsbillentyűt ezzel letiltotta.

##### Gyorsbillentyűk személyre szabása Linux rendszereken

Gyorsbillentyű személyre szabásához Linux rendszeren tegye a következőket:

1. Válassza ki azt a műveletet, amely gyorsbillentyűjét személyre szeretné szabni. A sor ki lesz jelölve és következő szöveg jelenik meg a Gyorsbillentyű oszlopban: Gépeljen be egy új gyorsbillentyűt, vagy nyomja meg a Backspace billentyűt a törléshez.

2. Nyomja le a művelethez társítani kívánt billentyűkombinációt. Az új gyorsbillentyű megjelenik a Gyorsbillentyű oszlopban.

Gyorsbillentyű letiltásához tegye a következőket:

1. Válassza ki azt a műveletet, amely gyorsbillentyűjét le szeretné tiltani. A sor ki lesz jelölve és következő szöveg jelenik meg a Gyorsbillentyű oszlopban: Gépeljen be egy új gyorsbillentyűt, vagy nyomja meg a Backspace billentyűt a törléshez.

2. Nyomja meg a Backspace billentyűt. A gyorsbillentyűt ezzel letiltotta.

## Gyengénlátás vagy vakság

A gyengénlátástól a vakságig a látás korlátozottsága változó lehet. A gyengénlátás tünetei változóak lehetnek: egyebek közt homályos látás, közel- vagy távollátás, színvakság, csőlátás. Az ilyen fogyatékossággal élőknek nehézségeket okozhat a számítógép képernyőjén látott kép vagy szöveg értelmezése, illetve a szem- és kézmozdulatok koordinációját igénylő különböző feladatok végrehajtása, például az egér mozgatása. A szövegméret és a szövegszín sokat számít az olvashatóság szempontjából a csökkentlátók számára.

A gyengénlátókat vagy vakokat segítő akadálymentesítési technológiák a következők:

- Képernyőnagyító – Ez egy nagyítólencsére hasonlít. Ennek felhasználói kiválaszthatják hogy a számítógép képernyőjének melyik területe legyen felnagyítva, a fókuszt pedig mozgatni tudják a képernyő különböző területei között.

- Képernyőolvasó – A képernyőn megjelenő információkat beszédszintetizátoron vagy frissíthető braille kijelzőn teszi elérhetővé. A képernyőolvasó szoftverek csak szöveges alapú információkat alakítanak át. A grafikus információkat csak akkor tudja átalakítani, ha egy alternatív szöveges leíró rész leírja a vizuális képet. A vak felhasználók ezt az akadálymentesítési eszközt használhatják.

- A munkaasztal megjelenésének javítása – A felhasználók a jobb olvashatóság érdekében módosíthatják a munkaasztal megjelenését, például nagyobb méretű szöveget és nagy kontrasztú témát használva.

### Képernyőolvasó és nagyító

Az Orka képernyőolvasó és nagyító alkalmazás lehetővé teszi a gyengénlátó vagy vak felhasználóknak, a GNOME munkaasztal és az ahhoz tartozó alkalmazások használatát. Az Orka a következő funkciókat nyújtja:

- Képernyőolvasó

  A képernyőolvasó lehetővé teszi a látássérült felhasználók számára a Gnome Munkaasztal alkalmazásainak használatát beszéd- vagy braille kimeneten keresztül.

- Nagyító

  A nagyító lehetővé teszi a gyengénlátó felhasználóknak az automatizált fókuszkövetést és a teljes képernyős nagyítást.

A következő fejezetek információt biztosítanak az Orka képernyőolvasó és nagyító alkalmazásról és annak használatáról.

#### Az Orka bemutatása

##### Mi az Orka?

Az Orka egy rugalmas, bővíthető és hatékony akadálymentesítési megoldás látássérültek számára. Különböző megoldásokat tud együttesen kezelni, kezeli a beszédszintetizátorokat, braille támogatással és nagyítási képességekkel rendelkezik, segítséget nyújt az AT-SPI technológiát támogató a különböző alkalmazások és eszközkészletek (mint például a GNOME Munkaasztal) használatához. Az Orka egy ingyenes, nyílt forrású alkalmazás.

##### Miért Orka a neve?

Az első DOS alatt működő képernyőolvasó a Flipper nevet kapta, az Omnichron részvénytársaság készítette a kaliforniai Berkeleyben. Részben azért nevezték Flippernek, mivel a programozó látássérült felesége úgy képzelte, hogy a számítógépeket kapcsolók kapcsolgatásával programozzák (ez pontos képe egy letűnt kornak). Később megjelent egy másik DOS alatt működő képernyőolvasó, ezt a Henter-Joyce cég készítette Floridában - „Jobs access With Speech” (vagy JAWS) névre keresztelték. Angliában a Dolphin systems is készített egy saját, DOS alatt működő képernyőolvasót.

Miközben nincs egyéb nyilvánvaló kapcsolat a vakság és a tengeri teremtmények között, mindenképp régi hagyomány lengi körül őket.

Ennyi a történet, így az Orka csak folytatja a képernyőolvasók tengeri állatokról való elnevezésének hagyományát. Ezen kívül az Orka sokkal jobban is hangzik, mint a Nemo, Ariel, Willy vagy Mr. Limpet.

##### Milyen az ütemezés?

Az Orka része a GNOME rendszernek és az Orka kiadásai igazodnak a GNOME környezet kiadásaihoz.

##### Hogyan kérhet új funkciót?

A hibák és funkció/kiterjesztés kérések (RFE-k) a GNOME hibakövető rendszerén keresztül küldendők. A javításokat mindig örömmel fogadják. A javítások létrehozásához utasításokat a Bevezetés a GNOME Subversion (svn) rendszer használatába oldalon talál.

##### Hol van a levelezőlista?

A fejlesztőktől és a többi felhasználótól segítséget az Orka levelező listára küldött levélben kaphat (vagy elolvashatja a listaarchívumokat).

##### A braille támogatott?

Igen! A braille a Brltty rendszeren keresztül támogatott és jól együttműködik az Orka képernyőolvasóval. A Brltty jelenleg majdnem minden újabb frissíthető braille kijelzőt ismer. További információkért nézze meg a Braille oldalt.

##### Az összetett braille támogatott?

Jelenleg az Orka az egyszerű braille-t támogatja. A jövőben azonban támogatni fogja az összetett braille-t. Ha kíváncsi a megvalósítás előrehaladására, akkor figyelje rendszeresen a 354470 számú GNOME hibát.

##### Milyen beszédszintetizátorok állnak rendelkezésre?

Az Orka a `gnome-speech` és `emacspeak` beszédrendszereket támogatja. Az elérhető beszédszintetizátorokat az Orka szempontjából csak a zárt rendszerű beszédszintetizátorok korlátozzák. Rendelkezésre állnak azonban ingyenesen használható beszédszintetizátorok, például az Espeak, Festival, Freetts. Fizetős megoldásokként választható például a Fonix DECtalk, Loquendo, Eloquence, Cepstral, IBMTTS, és sok más beszédszintetizátor. Vegye figyelembe, hogy csak olyan beszédszintetizátort válasszon, amelyet a `gnome-speech` csomag támogat.

##### Milyen nyelvek támogatottak?

A GNOME fordítói csoportok foglalkoznak világszerte a honosítással. A honosítás állapotáról mindig naprakész információk állnak rendelkezésre. Az Orka fordítási állapotoldalán követheti az egyes nyelvek fordítási állapotát, valamint a lefordított Orka verziókat. A nyelvek támogatása függ attól is, hogy a beszédrendszer támogatja-e az adott nyelvet, valamint hogy a BrlTTY csomaghoz létezik-e braille fordítási tábla az adott nyelvhez.

##### Mennyire jól működik a nagyító?

Az Orka jelenleg a `gnome-mag` szolgáltatást használja a nagyításhoz. Jelenleg (GNOME 2.18), a `gnome-mag` tartalmaz bizonyos támogatást a teljes képernyős nagyításhoz, amelyek az X kiszolgáló újabb kiterjesztéseire támaszkodik. Ezek a kiterjesztések nem mindig működnek megfelelően minden platformon, így a teljes képernyős nagyítás nem mindig működik.

##### Hogyan lehet a webet használni?

Azon dolgozunk, hogy a Firefox 3 webböngészővel akadálymentesen lehessen a weboldalakat használni. A munka lépésről lépésre halad, a Firefox és az Orka fejlesztői csapat lázasan dolgozik a megvalósításon.

#### Az Orka használata

##### Kiinduló beállítások

Az az Orka képernyőolvasó első indításakor automatikusan megjelenik a beállítások párbeszédablak. Ha később szeretné megadni a beállításokat, akkor az Orka képernyőolvasó következő futtatásakor adja meg a `--setup` kapcsolót. Ezen kívül, ha az Orka már fut, akkor nyomja le az InsertSzóköz billentyűkombinációt a beállítások párbeszédablak megjelenítéséhez. Végül a beállítások megadásához az Orka rendelkezik szöveges beállítófelülettel is. Ezen felület eléréséhez a futtatáskor az orca parancs után szóközzel elválasztva adja meg a `--text-setup` kapcsolót. Mindegyik beállítási lehetőség létrehozza az `~/.orca/user-settings.py` fájlt, ez a fájl tartalmazza az Ön által megadott beállításokat és engedélyezni fogja az akadálymentesítési szolgáltatást. Az akadálymentesítési infrastruktúra működéséhez ki, majd újra be kell jelentkeznie.

##### Hogyan indítható el az Orka képernyőolvasó?

Egy terminál ablakban gépelje be az `orca` parancsot. Ezt megteheti egy virtuális konzolról is, a grafikus rendszer használata nélkül. Ekkor az Orka szöveges beállítófelülete jelenik meg. Akkor is ez a beállítófelület jelenik meg, ha a grafikus rendszerben még nincs engedélyezve az akadálymentesítési szolgáltatás.

##### Kilépés az Orka képernyőolvasóból

Ha ki szeretne lépni az Orka képernyőolvasóból, akkor nyomja le az InsertQ billentyűkombinációt. Egy megerősítést kérő párbeszédablak jelenik meg. Válassza a „Kilépés” gombot a kilépéshez. Ha a rendszer nem reagál, akkor a következőket teheti:

- Futtassa az `orca --quit` parancsot egy terminál ablakban, például virtuális konzolon (A legtöbb Linux rendszerben a virtuális konzolt a CtrlAltF1 billentyűkombináció lenyomásával lehet elérni, majd az AltF7 billentyűkombinációval lehet visszatérni a grafikus rendszerbe). Ez a parancs befejezteti az Orka alkalmazást. Ezután újra elindíthatja a képernyőolvasót az orca paranccsal.

  Nyomja le a CtrlAltBackspace billentyűkombinációt a jelenlegi munkafolyamat megszakításához és a grafikus bejelentkező képernyő megjelenítéséhez.

#### Az Orka személyre szabása

##### Hogyan lehet megadni saját billentyűtársításokat?

Kétféleképpen tudja személyre szabni az Orka billentyűtársításait. Az egyik lehetőség az asztali és a laptop billentyűzetkiosztások egyikének kiválasztása, ezt az Orka grafikus beállító párbeszédablakának (a grafikus beállító párbeszédablak eléréséhez nyomja le az InsertSzóköz billentyűkombinációt) „Általános” oldalán teheti meg. Részletesebb beállítás végezhető, ha átdefiniálja az Orka billentyűtársításokat az Orka grafikus beállító párbeszédablakának „Billentyűtársítások” oldalán.

Az alábbi módszer viszont már elavult lehet.

Az alábbi példa bemutatja, hogyan adhatók egyéni billentyűtársítások a saját `~/.orca/user-settings.py` fájljához. Ez beállít egy billentyűtársítást az InsertT billentyűkombinációhoz (az Insert az Orka módosítóbillentyű), amely kimondja és kiírja a braille kijelzőre a „Helló Világ” szöveget.

    # Set up custom keybindings.
    import orca.braille
    import orca.input_event
    import orca.keybindings
    import orca.orca
    import orca.speech
    from orca.orca_i18n import _
    def sayHello(script, inputEvent=None):
        message = _("Hello World")
        # Say/braille something.
        #
        orca.speech.speak(message)
        orca.braille.displayMessage(message)
        # Consume the event so it will not go to an application.
        #
        return True
    sayHelloHandler = orca.input_event.InputEventHandler(
        sayHello,
        _("Says hello to this fine world."))
    myKeyBindings = orca.keybindings.KeyBindings()
    myKeyBindings.add(orca.keybindings.KeyBinding(
        "t",
        1 << orca.settings.MODIFIER_ORCA,
        1 << orca.settings.MODIFIER_ORCA,
        sayHelloHandler))
    orca.settings.keyBindingsMap["default"] = myKeyBindings

##### Billentyűkombináció használata az aktuális dátum és idő kimondatására vagy braille kijelzőre íratására

Helyezze el a következő sorokat a `~/.orca/orca-customizations.py` fájlba. Ha ez a fájl nem létezik, akkor hozza létre.

    import orca.input_event
    import orca.keybindings
    import orca.orca
    import orca.speech
    import orca.braille
    import re

    myKeyBindings = orca.keybindings.KeyBindings()

    def sayTime(script, inputEvent=None):
        import time
        message = time.strftime("%a, %d %b %Y %H:%M:%S", time.localtime())
        orca.speech.speak(message)
        orca.braille.displayMessage(message)
        return True

    sayTimeHandler = orca.input_event.InputEventHandler(
        sayTime,
        "Presents the time.")

    myKeyBindings.add(orca.keybindings.KeyBinding(
        "d",
        1 << orca.settings.MODIFIER_ORCA,
        1 << orca.settings.MODIFIER_ORCA,
        sayTimeHandler))

    orca.settings.keyBindingsMap["default"] = myKeyBindings

Ebben az esetben az InsertD billentyűkombináció szolgál majd az aktuális dátum és idő megállapítására.

##### Hogyan állíthatom be a saját parancsfájljaimat?

A rövid válasz: ha létrehoz egy üres `~/.orca/orca-scripts/__init__.py` nevű fájlt és a saját parancsfájljait az `~/.orca/orca-scripts` mappába helyezi, akkor az Orka bármilyen saját parancsfájlt észrevesz a telepített parancsfájlok keresése előtt.

##### Az Orka grafikus beállítási párbeszédablaka

Az Orka grafikus beállítási párbeszédablak segítségével személyre szabhatja az Orka viselkedését és szolgáltatásait, például a beszéd, a braille és a nagyító működését. Kiválasztható például, a használni kívánt beszédszintetizátor, engedélyezve legyen-e a braille, vagy a kívánt nagyítási beállítások. Kiválasztható, a kívánt általános billentyűzetkiosztás (asztali vagy laptop), megtekinthető és szükség esetén részletekbe menően módosítható a létező billentyűzetkiosztás. Az Orka grafikus beállítási párbeszédablak megnyitásához nyomja le az <ORCA MÓDOSÍTÓ>+Szóköz billentyűkombinációt, amelyben asztali billentyűtársításnál Insert, laptop billentyűtársításnál a nagybetű zár az ORCA MÓDOSÍTÓ billentyű.

Az Orka grafikus beállítási párbeszédablaka egy számos, az alábbiakban leírt szakaszokat tartalmazó többoldalas párbeszédablak.

###### Általános oldal

Az „Általános” oldalon az Orka alapvető tulajdonságainak személyre szabása lehetséges. Ezek a következők:

###### Billentyűzetkiosztás

A billentyűzetkiosztás szakaszban megadható, hogy laptop (kis) vagy asztali (nagy, numerikus billentyűzettel rendelkező) billentyűzeten dolgozik. Az alábbi lehetőségek közül választhat:

- Asztali – ha ez a lehetőség van kiválasztva, akkor az asztali billentyűzetkiosztás kerül felhasználásra.

- Laptop – ha ez a lehetőség van kiválasztva, akkor a laptop billentyűzetkiosztás kerül felhasználásra

###### Az Orka főablakának megjelenítése

Az Orka főablaka grafikus lehetőséget biztosít az Orka grafikus beállítási párbeszédablakának megjelenítésére (mintha lenyomná az InsertSzóköz billentyűkombinációt) és kiléphessen az Orka képernyőolvasóból (egyenértékű az InsertQ billentyűkombinációval). Sok felhasználó nem szereti az Orka főablakát, mert megjelenik az ablakkezelő tab-sorrendjében az AltTab billentyűkombináció az ablakok közötti váltáshoz való lenyomásakor. Ha nem szeretné, hogy az Orka főablaka megjelenjen, akkor törölje „Az Orka főablakának megjelenítése” jelölőnégyzetet.

###### Kilépés az Orka programból megerősítés nélkül

Alapesetben az InsertQ billentyűkombináció lenyomásakor az Orka programból való kilépéshez, vagy aktiválja a Kilépés gombot az Orka főablakában, akkor az Orka egy felugró megerősítő ablakban a kilépés megerősítését kéri. Ezen jelölőnégyzet törlése után a megerősítést kérő ablak többé nem fog megjelenni.

###### A gksu nem ragadhatja meg a billentyűzetet

Ha az indítómenüből rendszeradminisztrációs alkalmazásokat futtat, akkor a sok disztribúció a gksu alkalmazást használja az alkalmazást futtató felhasználó azonosítására (a gksu az a grafikus ablak, amely ilyenkor bekéri a jelszavát). Amikor ez fut, a gksu átveszi a vezérlést a billentyűzet felett, ezzel megakadályozza, hogy más alkalmazások (mint például az Orka) hozzáférhessenek a munkaasztalhoz. Ennek eredményeként az Orka nem kapja meg a billentyűzeten bekövetkező eseményeket és nem lesz képes normálisan működni.

A jelölőnégyzet kiválasztásával megakadályozhatja, hogy a gksu alkalmazás átvegye a vezérlést a billentyűzet felett, így az Orka normálisan fog működni a rendszeradminisztrációs alkalmazások használatakor is.

A billentyűzetvezérlés átvétele a gksu alkalmazás biztonsági szolgáltatása, célja hogy megakadályozza az adathalász alkalmazásokat a billentyűzet feletti vezérlés átvételében és a jelszavának megszerzésében. Ne feledje, hogy ha letiltja a gksu alkalmazás billentyűzetvezérlés átvétele szolgáltatását, akkor biztonsági kockázatoknak teheti ki magát.

Másik megoldásként használható mindig a root felhasználói fiók a rendszeradminisztrációhoz. Ha ezt meg szeretné tenni, akkor engedélyeznie kell a rootként történő bejelentkezést, majd ki kell jelentkeznie, hogy aztán rootként bejelentkezve futtathassa az adminisztrációs alkalmazásokat.

###### Buboréksúgók megjelenítése

Ha ez a jelölőnégyzet be van jelölve, akkor az Orka felolvassa az egér mozgatásakor megjelenő információkat. A buboréksúgó a felületi elemekhez társított segédszöveg, általában akkor jelenik meg, ha az egeret a felületi elem fölé mozgatja. A buboréksúgók megjelenítését kikényszerítő műveletek, például a CtrlF1 billentyűkombináció lenyomása mindig megjeleníti a fókuszban lévő objektum buboréksúgóját, függetlenül ettől a beállítástól.

###### Beszéd oldal

Ezen az oldalon személyre szabható, hogy az Orka hogyan kezelje a beszédszintetizátort.

###### Beszéd engedélyezése

Az első vezérlőelem ezen az oldalon a Beszéd engedélyezése jelölőnégyzet. Ez a jelölőnégyzet szabályozza, hogy az Orka használhatja-e a beszédszintetizátort. Ez a beállítás, a braille és a nagyítótámogatás engedélyezése mellett lehetővé teszi, hogy az Orka felhasználók széles tömegei igényeinek feleljen meg.

###### Beszédrendszer és beszédszintetizátor

A következő két vezérlőelem segítségével a beszédrendszer és a beszédszintetizátor választható ki. Az Orka képernyőolvasó jelenleg korlátozott számú beszédrendszert támogat. Jelenleg a következő beszédrendszerek közül lehet választani: Gnome felolvasó szolgáltatás, Emacspeak, valamint egy külső fejlesztésű speech-dispatcher nevű beszédrendszer. A számítógép beállításától függően megjelenhet minden lehetőség, vagy egyik sem. Általában csak a GNOME felolvasó szolgáltatás szerepel.

Először meg kell adnia, hogy melyik beszédrendszert szeretné használni - jelenleg a Gnome felolvasó szolgáltatás működik a legjobban. Ha kiválasztotta a beszédrendszert, a tab billentyűvel lépjen a beszédszintetizátor legördülő dobozra és a listából válasszon az elérhető beszédszintetizátorok közül.

###### Hangbeállítások

Ha a beszédszintetizátora támogatja, az Orka több hangot kínál az alkalmazásokban a speciális esetek azonosítására, például a hiperhivatkozások vagy a nagybetűs szövegek. A Hangbeállítás és a Személy legördülő dobozok lehetőséget adnak ezen tulajdonságok személyre szabására. Ha például a Fonix DECtalk beszédszintetizátort használja és azt akarja, hogy a nagy betűket Betty mondja ki, akkor tegye a következőket:

1. A tab billentyűvel lépjen a Hangbeállítás legördülő dobozra, majd a lefelé nyíl segítségével válassza ki a Nagybetűs elemet.

2. Ezután a tab billentyűvel lépjen a Személy legördülő dobozra és válassza ki a lefelé nyíllal a Betty hangot.

A tabulátorsorrend következő három csúszkájával a beszédszintetizátorok sebességét, hangmagasságát és hangerejét lehet beállítani.

A hangmagasság gyorsan növelhető és csökkenthető az Insertfel nyíl és Insertle nyíl billentyűkombinációk lenyomásával. A beszéd sebessége az Insertbalra nyíl és Insertjobbra nyíl billentyűkombinációk lenyomásával módsítható.

###### Központozás szintje

A Központozás szintje választógombcsoport meghatározza a beszédszintetizátor által használandó központozási szintet. Az elérhető szintek: Nincs, Néhány, Legtöbb és Mindent.

###### Részletesség

A részletesség beállításával megadható az egyes szituációkban kimondandó információk mennyisége. Ha például a részletes lehetőség van beállítva, akkor a beszédszintetizátor egy legördülő menüben ki fogja mondani a menüelemek gyorsbillentyűit. Ha a tömör lehetőség van beállítva, ezek a gyorsbillentyűk nem kerülnek kimondásra.

###### Táblázatoszlopok olvasása

A táblázatoszlopok olvasása beállítás meghatározza, hogy az Orka hogyan olvassa fel a táblázatok elemeit. Az elérhető beállítások: az aktuális sor felolvasása, vagy az aktuális cella felolvasása. Ennek beállítása számos szituációban hasznos lehet. Az Evolution levelezőprogramban például az aktuális sor felolvasása beállítást érdemes használni, így minden információt megkaphat egy üzenetről az üzenetlistában (automatikusan elhangzik, hogy ki a feladó, mi az üzenet tárgya, az üzenet tartalmaz-e mellékleteket). Ha az aktuális sor felolvasása beállítás van beállítva, a táblázat celláit a balra és jobbra nyilak segítségével is felolvastathatja.

A két beállítás közötti gyors váltáshoz nyomja le az InsertF11 billentyűkombinációt.

###### Behúzás és igazítás felolvasása

Ha kódot vagy szövegeket szerkeszt, gyakran szüksége lehet az igazítás vagy a behúzás felolvasására. A Behúzás és igazítás felolvasása jelölőnégyzet bejelölése után az Orka kimondja ezeket az információkat.

###### Üres sorok olvasása

A legtöbb felhasználó szereti hallani az „üres” szót, ha üres sorra lép a dokumentumban, míg mások nem. Ha az Üres sorok olvasása jelölőnégyzet be van jelölve, akkor az Orka ki fogja mondani az üres sorokat.

###### Braille oldal

A braille oldalon a braille használat beállításai szabhatók személyre. Az Orka nem indítja el automatikusan a Brltty-t – ezt legtöbbször Önnek kell megtennie. A Brltty általában a rendszer indulásakor indul el.

###### Braille támogatás engedélyezése

A braille oldal első vezérlőeleme a Braille támogatás engedélyezése jelölőnégyzet. Ezzel a jelölőnégyzettel adható meg, hogy az Orka használja-e a braille kijelzőt. Ez a beállítás, a beszéd és a nagyítótámogatás engedélyezése mellett lehetővé teszi, hogy az Orka felhasználók széles tömegei igényeinek feleljen meg. Alapértelmezetten ez a jelölőnégyzet be van jelölve. Ha a BrlTTY nem fut, akkor az Orka ezt felismeri és nem kommunikál a braille kijelzővel. Ha később beállítja a BrlTTY-t, akkor újra kell indítania az Orka alkalmazást a braille használatának megkezdéséhez.

###### Braille monitor engedélyezése

Az Orka braille monitor a képernyőn jeleníti meg azokat az információkat, amik a braille kijelzőn látszanak. Ez a funkció elsősorban demonstrációs célból készült, de hasznos azoknak az Orka fejlesztőknek is, akiknek nincs braille kijelzőjük.

###### Rövidített szerepnevek

A Rövidített szerepnevek jelölőnégyzet megadja a szerepnevek megjelenítési módját a braille kijelzőn és segítenek helyet spórolni a kijelzőn. A „Rövidített szerepnevek” beállítást könnyebb megérteni a következő példán keresztül: Tegyük fel, hogy egy csúszka van fókuszban és a Rövidített szerepnevek jelölőnégyzet nincs bejelölve. Ebben az esetben a braille kijelzőn a „csúszka” szó jelenik meg, így jelzi, hogy egy csúszka vezérlőelem van fókuszban. Ha a Rövidített szerepnevek jelölőnégyzet be van jelölve, akkor a „csúszka” szó helyett rövidítve a „cszk” szó jelenik meg.

###### Részletesség

A Részletesség választógombcsoport megadja a különböző szituációkban a braille kijelzőn megjelenő információk mennyiségét. Ha például a Részletes beállítás van megadva, akkor megjelennek a gyorsbillentyűk és a szerepnevek. Ezek az információk nem jelennek meg tömör módban.

###### Billentyűvisszhang oldal

A Billentyűvisszhang oldalon megadhatja az Orka viselkedését a billentyűk lenyomásakor az oldalon és hogy kimondja-e a szavakat befejezésükkor.

###### Billentyűzetvisszhang engedélyezése

A billentyűzetvisszhang oldal első vezérlőeleme a Billentyűzetvisszhang engedélyezése jelölőnégyzet. A jelölőnégyzet bejelölésével öt további jelölőnégyzet válik elérhetővé. Ezek a következők: Alfanumerikus- és írásjelek engedélyezése, Módosítóbillentyűk engedélyezése, Zárolóbillentyűk engedélyezése, Funkcióbillentyűk engedélyezése és Műveletbillentyűk engedélyezése.

Az alfanumerikus- és funkcióbillentyű csoportok egyértelműek.

A módosítóbillentyűk például a Shift, Control és Alt billentyűk.

A zárolóbillentyűk például a Nagybetű zár, Scroll Lock és Num Lock billentyűk.

A műveletbillentyűk csoportjába a logikai műveleteket végrehajtó billentyűk tartoznak, például a Backspace, Enter és Tab billentyűk.

###### Szavankénti visszhang engedélyezése

A Billentyűvisszhang oldal utolsó kapcsolója a Szavankénti visszhang engedélyezése jelölőnégyzet. A szavankénti visszhang vezérlőelem attól függetlenül mindig elérhető, hogy a Billentyűvisszhang oldal többi jelölőnégyzetének bármelyike be van-e jelölve.

Összegezve, a billentyűvisszhang séma rugalmasan személyre szabható. Az egyik felhasználó például választhatja az összes billentyű kimondását, míg egy másik felhasználó használhatja a szavankénti visszhangot úgy, hogy csak a zároló billentyűk kerüljenek kimondásra.

###### Nagyító oldal

A Nagyító oldalon be- és kikapcsolható a nagyítás, valamint megadható a nagyítás végrehajtásának módja.

###### Nagyító engedélyezése

A nagyító oldal első vezérlőeleme a Nagyító engedélyezése jelölőnégyzet. Ezzel a jelölőnégyzettel az Orka nagyítójának használata kapcsolható be és ki. Ez a beállítás, a beszéd és a braille-támogatás engedélyezése mellett lehetővé teszi, hogy az Orka felhasználók széles tömegei igényeinek feleljen meg.

###### Kurzor beállításai

- Kurzor engedélyezése

- Szín

- Egyedi méret és szélesség

###### Szálkereszt beállításai

- Szálkereszt engedélyezése és mérete

- Szálkereszt kivágásának engedélyezése

###### Nagyító beállításai

- Nagyítási arány

- Színek megfordítása

- Nagyító pozíciója

  - Fent, balra, jobbra, alul

- Simítás

- Egérkövetés módja

- Forrás megjelenítő - az X ablakkezelő rendszer melyik képernyője legyen nagyítva. Általában a `:0` jelölésű.

- Cél megjelenítő - az X ablakkezelő rendszer melyik képernyőjére kerüljön a nagyított terület. Általában a `:0` jelölésű.

###### Billentyűtársítások oldal

A Billentyűtársítások oldal lehetőséget ad az Orka billentyűtársításainak megjelenítésére és módosítására.

###### Orka módosítóbillentyűk

A billentyűtársítások oldal első vezérlőeleme lehetőséget ad az „Orka módosítóbillentyűként” használt billentyű megjelenítésére. Az Orka módosítóbillentyűt nyomva tartása mellett egy másik billentyű lenyomásával különböző parancsokat lehet adni az Orkának. Asztali billentyűzeten az alapértelmezett Orka módosítóbillentyű az Insert. Laptop billentyűzeteknél az alapértelmezett Orka módosítóbillentyű a Nagybetű zár billentyű.

Jelenleg az Orka módosítóbillentyű nem módosítható az Orka grafikus beállító párbeszédablakában.

###### Billentyűtársítások táblázat

A billentyűtársítások táblázat a különböző Orka műveletek és az azokhoz rendelt billentyűtársítások listája.

A „Funkció” oszlopfejléc az adott Orka művelet leírását tartalmazza.

A „Billentyűtársítás” fejléc az adott Orka funkció elsődleges billentyűparancsát tartalmazza, esetleg az Orca szóval kiegészítve. Ez azt jelenti, hogy az Orka módosítóbillentyűt nyomva kell tartani az egyéb billentyűkkel együtt.

A „Tartalék” fejléc alternatív lehetőséget biztosít az adott Orka funkció végrehajtására a billentyűzetről.

A „Billentyűtársítás” vagy a „Tartalék” társítások módosításához álljon a nyílbillentyűk segítségével a kívánt cellára, majd nyomja meg az Enter billentyűt. Ezután nyomja le az új billentyűparancsot, majd nyomja meg az Enter billentyűt a billentyűparancs módosításának megerősítéséhez. Ezután a módosítás mentésre kerül, a táblázat Módosítva cellájában található jelölőnégyzet pedig jelzi a billentyűtársítás módosítását.

A billentyűtársítás módosításának visszavonásához álljon a módosítva oszlopra, törölje a jelölést a jelölőnégyzetből, majd nyomja meg az Alkalmaz gombot ( AltA).

###### Szöveges attribútumok oldal

Az Orka képes kimondani az objektumok ismert szöveges attribútumait az InsertF (laptop kiosztás használata esetén Nagybetű zárF) billentyűkombináció lenyomásakor.

Mivel az ismert szöveges attribútumok száma nagy, és nem mindenkit érdekel az összes szöveges attribútum, az Orka grafikus beállító párbeszédablak „Szöveges attribútumok” lapfülén személyre szabhatja az Orka által felolvasandó szöveges attribútumokat.

Ezen a lapfülön a szöveges attribútumokat tartalmazó lista található, amely három oszlopot tartalmaz:

1. Egy jelölőnégyzetet, amellyel beállítható, hogy az adott szöveges attribútum kimondásra kerüljön-e.

2. A szöveges attribútum nevét.

3. Egy szerkeszthető „Csak ha nem” szöveges értéket. Alapértelmezetten nem minden szöveges attribútumhoz van beállítva. Ha szerepel, akkor azt jelenti, hogy az adott szöveges attribútum értéke csak akkor kerül kimondásra, ha ettől az értéktől eltér.

Az „aláhúzás” attribútumnál például alapértelmezésben a „Megjelenítés, ha nem” oszlopban a „none” érték szerepel. Ha a jelölőnégyzetet bejelöli, lenyomja az InsertF billentyűparancsot és a kérdéses szöveg nincs aláhúzva, akkor az attribútum nem kerül kimondásra. Ha azt szeretné, hogy ez az attribútum kimondásra kerüljön függetlenül attól, hogy a kérdéses szöveg alá van-e húzva, jelölje be a jelölőnégyzetet, majd a „Megjelenítés, ha nem” oszlopban lévő szövegen nyomja meg az Enter billentyűt. Ezután törölje a „none” értéket és nyomja meg az Enter billentyűt.

A „Visszaállítás” (AltV) gomb segítségével lehetőség van az attribútumlista a szöveges attribútum párbeszédablak első megjelenésének megfelelő kiinduló helyzetbe állítására.

Ha először jelenik meg a szöveges attribútumok párbeszédablak, akkor az összes engedélyezett attribútum a lista elején található. A sorrendnek megfelelően kerülnek a kimondásra és megjelenítésre a braille terminálon.

Ha más attribútumokat is bejelöl, vagy csak változtatni kíván a sorrenden, akkor ebben a következő négy gomb segíti:

- „A tetejére” (AltT) – a kiválasztott attribútumot a lista tetejére mozgatja.

- „Eggyel feljebb” (AltF) – a kiválasztott attribútumot egy sorral feljebb mozgatja.

- „Eggyel lejjebb” (AltL) – a kiválasztott attribútumot egy sorral lejjebb mozgatja.

- „Az aljára” (AltR) – a kiválasztott attribútumot a lista aljára helyezi.

Az attribútumbeállítások alkalmazásonként is személyre szabhatók. A szöveges attribútumok párbeszédablak része az Orka alkalmazás beállító párbeszédpanelnek is. Az alkalmazásspecifikus beállító párbeszédablak a pillanatnyilag aktív alkalmazásból az InsertCtrlSzóköz billentyűkombináció lenyomásával érhető el.

#### Alkalmazásspecifikus információk

##### Akadálymentes alkalmazások

Az Orka az AT-SPI szabványt támogató alkalmazásokkal és eszközkészletekkel való együttműködésre van tervezve. Ezek közé tartozik a GNOME asztali környezet és alkalmazásai, valamint az OpenOffice, Firefox és a Java platform. Néhány alkalmazás jobban működik másoknál, az Orka csoport folyamatosan azon dolgozik, hogy egyre több alkalmazást lehessen kifogástalanul használni.

##### Az Adobe Acrobat Reader használata

Jelenleg egy parancsfájlon dolgozunk az Adobe Acrobat Reader alkalmazáshoz, ez bekerült az Orka 2.17.5-ös változatába. Még sok a teendő és rengeteg bátorítást nyerünk az Adobe cég az akadálymentesítéssel kapcsolatos eltökéltségéből.

###### Telepítés

Ha közvetlenül tölti le az Adobe Acrobat Readert az Adobe oldaláról, akkor előfordulhat, hogy a szoftver nem indul el. A tünetek: Ha az Alkalmazások menüből indítja a szoftvert, akkor látszólag nem történik semmi. Ha ilyenkor egy terminálablakból indítja az alkalmazást, akkor rengeteg szintaktikai hibaüzenetet fog kapni. Ebben az esetben szerkesztenie kell az /usr/bin/acroread fájlt, erről ebben az Ubuntu fórum témakörben talál részletes leírást.

Ha ehelyett az Ön által használt disztribúció csomagjaként telepíti az Acrobat Reader alkalmazást, akkor győződjön meg, hogy telepítette az acroread és az acroread-plugins csomagokat. Az utóbbi bővítménycsomag nélkül nem fog hozzáférni a "Reading" kategóriához az EditPreferences párbeszédablakban.

Ha Ubuntu disztribúciót használ és nem találja az acroread csomagot, akkor valószínűleg szerkesztenie kell az /etc/apt/sources.list fájlt és vegye fel a multiverse tárolót a tárolók közé. Ezután futtassa az `apt-get update`. parancsot. Ezután telepítheti az acroread és az acroread-plugins csomagokat.

###### Az akadálymentesítés és a mutatónavigáció engedélyezése

Az Adobe Reader alkalmazás telepítése után engedélyeznie kell az akadálymentesítést:

1. A Edit (szerkesztés) menü Preferences (beállítások) párbeszédablakának „Accessibility” (akadálymentesítés) kategóriájában győződjön meg arról, hogy az „Always display the keyboard selection cursor” (a billentyűzetkijelölő kurzor megjelenítése mindig) (AltD) jelölőnégyzet legyen bejelölve.

2. Az Edit (szerkesztés) menü Preferences (beállítások) párbeszédablakának „Reading” (olvasás) kategóriájában győződjön meg arról, hogy az „Enable document accessibility” (dokumentum akadálymentesítésének engedélyezése) jelölőnégyzet legyen bejelölve (AltE).

###### Címke nélküli dokumentumok kezelése

Ha címkéket nem tartalmazó dokumentumot nyit meg, akkor megjelenik egy párbeszédablak, amely bekéri a dokumentum olvasási sorrendjét és olvasási módját. Az alapértelmezett olvasási sorrend az „Infer reading order from document” (olvasási sorrend a dokumentum alapján). A legtöbb dokumentumnál ez jól működik, de nem mindig.

Az alapértelmezett olvasási mód a dokumentum hosszától függ: a rövid dokumentumoknál az alapértelmezett olvasási mód a „Read the entire document” (a teljes dokumentum olvasása); a hosszú dokumentumoknál pedig „Read the currently visible pages only” (csak a jelenleg látható oldalak olvasása). Az Orka jobban működik, ha a „Teljes dokumentum olvasása” beállítás van megadva.

Ha olyan dokumentummal találkozik, amelyből látszólag szövegrészek hiányoznak, akkor próbálja meg megváltoztatni az olvasási beállításokat. Ehhez nyissa meg a Document (dokumentum) menüt és válassza a „Change Accessibility Reading Options...” (akadálymentes olvasás beállításainak megváltoztatása) menüpontot, vagy használja a CtrlShift5 gyorsbillentyűt.

###### Oldalelrendezés

Az Orka használata esetén a dokumentumok olvasásához a legjobb oldalelrendezés a „single page” (egyetlen oldal). Ha a „Continous” (folytonos) elrendezés van kiválasztva és mozog a szövegben, akkor előfordulhat hogy görgetéskor a szöveg nem kerül felolvasásra. Az oldalelrendezés a „Single page” (egyetlen oldal) elrendezésre módosítható a View (nézet) menü Page layout (oldalelrendezés) almenüjének kiválasztásával.

###### Navigálás a táblázatokban

Jelenleg az Acrobat Reader alkalmazásban nem áll rendelkezésre sok billentyűparancs a táblázatok használatához. Ez nem az Orka hibája, hanem az Acrobat Readeré.

Alapvetően rendelkezésre állnak a nyílbillentyűk. Ezekkel először a fókuszban lévő cellában lehet mozogni, majd az adatokat tartalmazó következő cellára lehet lépni. Jelenleg a fel és le nyilakkal nem lehet függőleges irányú mozgást végezni a cellák között, legalábbis a tesztelés során ez volt a tapasztalat. A fel és le nyilak látszólag a táblázat aktuális sorában vízszintesen mozognak, amíg el nem fogynak a cellák.

##### Alkalmazásspecifikus beállítások megadása

Egy alkalmazás alkalmazásspecifikus Orka beállításainak létrehozásához először el kell indítani az adott alkalmazást. Győződjön meg róla, hogy az alkalmazás aktív, majd nyomja le az ORCA_MÓDOSÍTÓBILLENTYŰControlSzóköz billentyűkombinációt (alapértelmezésben, asztali billentyűzetkiosztás esetén ez az InsertControlszóköz).

Megjelenik az Orka általános beállítások párbeszédablakához nagyon hasonló többlapos párbeszédpanel, de az alábbi különbségekkel:

1. Ebben a párbeszédablakban nincs Általános oldal.

2. A Beszéd oldalon a beszédrendszer és a beszédszintetizátor legördülő dobozok le vannak tiltva (inaktívak).

3. A létező alkalmazásspecifikus billentyűtársítások a Billentyűtársításokoldalon a billentyűtársítások lista tetején jelennek meg.

4. There may be a new application specific settings pane at the end of the set of tabbed panes. Note that pressing the End key from the tab list will get you directly to that rightmost tab.

Ugyanúgy személyre szabhatja az alkalmazás-specifikus beállító párbeszédablakon is az Orka általános beállításait, mint az Orka grafikus beállító párbeszédpanelén. Például, ha a billentyű visszhang általánosan le van tiltva, engedélyezni tudja a számológép alkalmazásban (Gnome számológép). Ez könnyedén megtehető.

Ha személyre szabta az alkalmazás-specifikus beállításokat, aktiválja az Ok gombot. Ezek a beállítások az ön felhasználói könyvtárában tárolódnak a `~/.orca/app-settings` könyvtárban egy `<APPNAME>.py` nevű fájlban, ahol az `<APPNAME>` a kérdéses alkalmazás nevére változik.

Ezeket a fájlokat az Orka automatikusan létre hozza. Az adott alkalmazás beállító fájljának a létező tartalma mindig felülíródik, valahányszor megváltoztatja az alkalmazás-specifikus beállításokat az adott alkalmazáshoz.

Ha extra alkalmazás-specifikus beállításokat szeretne megadni, és az a célja, hogy ezek a beállítások ne vesszenek el, helyezze el ezeket a beállításokat egy `~/.orca/app-settings/<APPNAME>-customizations.py` nevű fájlba. Ennek a fájlnak a tartalma automatikusan beolvasásra kerül, amikor az alkalmazás-specifikus beállítások betöltődnek az `<APPNAME>` alkalmazás elindulásakor.

Megjegyzés: ez egy olyan extra funkció, amit a legtöbb Orka felhasználó nem használ. Csak akkor használja ezt a funkciót, ha ténylegesen erre van szüksége és tudja hogy miért akarja ezt a funkciót használni.

Jelenleg van egy ismert hiba (néhány ember ezt funkciónak nevezi), megpróbáljuk lekövetni és kijavítani ezt a hibát:

Ha megad egy vagy több alkalmazás-specifikus billentyűtársítást, az új értékek nem kerülnek módosításra ha aktiválja az Ok gombot a párbeszéd panelen. Egy kerülő megoldásként újra lehet indítani az Orkát, vagy az Alt-Tab billentyűparancs segítségével át kell váltani egy másik alkalmazásra, majd az Alt-Tab billentyűparancs segítségével vissza kell váltani arra az alkalmazásra, amelynek megváltoztatta a billentyűtársításait.

#### Braille

Az Orka a BrlTTY programot használja a braille támogatására. Az Orka nem indítja el automatikusan a BrlTTY programot - ezt önnek kell megtennie, általában viszont a rendszer indulásakor már megtörténik. Az indítási kapcsolók a BrlTTY kézikönyvében vannak leírva.

Az Orka megkísérel együtt működni a BrlTTY különböző változataival. A BrlTTY 3.7.2-es változatával jól együtt tud működni. Jelenleg (ezen dokumentáció írásakor) azon dolgozunk a BrlTTY csoporttal együtt, hogy az Orka együtt tudjon működni a BrlTTY 3.8-as változatával. A dokumentum hátra lévő része arról ad információkat, hogyan lehet az Orkát a 3.8-as változatával használni.

Ahhoz, hogy az Orka együtt tudjon működni a BrlTTY 3.8-as változatával, szükség van a Python Brl api rutingyűjtemények beépítésére és telepítésére a BrlTTY alkalmazáshoz. Az alábbi részekben a szükséges lépések leírását olvashatja el az Ubuntu és a Solaris rendszerekhez. Mindkét rendszernél az első lépés, hogy le kell töltenie a brltty-3.8.tar.gz fájlt a BrlTTY honlapjáról. Fontos! A következő leírás lépéseit csak az Ubuntu 7.10-es változatánál régebbi változatok esetén kell végrehajtani.

##### A BrlTTY 3.8 használata az Ubuntuban

Először is, be kell állítania a fordítási környezetet ahhoz, hogy le tudja fordítani a BrlTTY alkalmazást. Ez automatikusan megtörténik az Ubuntu disztribúciókban, ha a G++ már jelen van a rendszerben. Telepítenie kell a tcl, Pyrex, és a Python fejlesztői környezeteket. Hogy ezt megtehesse, a következő parancsokat kell végrehajtania `rootként`:

    apt-get build-dep brltty
    apt-get install tcl8.4 python-pyrex python-dev

Amikor lefordítja a BrlTTY alkalmazást, konfigurálja a csomagot a --prefix=/usr kapcsolóval. Használja a szabványos eljárásokat, a következő parancsokat `rootként` kell futtatnia:

    gunzip -c brltty-3.8.tar.gz | tar xvf -
    cd brltty-3.8
    ./autogen
    ./configure
    make
    make install

A BrlTTY futtatása `rootként` (szüksége lehet a BrlTTY automatikus elindítására):

    /bin/brltty -bauto -d/dev/ttyUSB0

Ha akarja, letörölheti a létező `/sbin/brltty` fájlt, és frissítheti a `/bin/brltty` fájllal. Másolja át a `/bin/brltty` fájlt a `/sbin/brltty` fájlba, vagy készítsen egy szimbolikus linket. Ezt viszont csak saját felelőségére tegye.

#### Billentyűparancsok

A következő listában az Orka általános billentyűparancsairól olvashat. Megjegyzés: Az Orka futása közben bármikor beléphet az Orka „tanuló módjába”, ha lenyomja az InsertH billentyűkombinációt. Amikor a tanuló módban van, az Orka minden billentyűzet és braille beviteli eseménynél elmondja, hogy mi a feladata az adott billentyűnek vagy braille eseménynek. Ha ki szeretne lépni a tanuló módból, nyomja meg az escape billentyűt. Ha hordozható számítógépet használ, megnézheti az Orka laptop billentyűparancsait a live.gnome.org honlapon.

##### Beszéd paramétereket változtató billentyűparancsok

InsertJobbra nyíl : növeli a beszéd sebességét. Megjegyzés: ez a billentyűparancs már az Orka billentyűtársításoknál a nem kiosztott billentyűparancsok között szerepel. Ha szeretné használni, billentyűtársítást kell hozzá definiálnia

InsertBalra nyíl : csökkenti a beszéd sebességét. Megjegyzés: ez a billentyűparancs már az Orka billentyűtársításoknál a nem kiosztott billentyűparancsok között szerepel. Ha szeretné használni, billentyűtársítást kell hozzá definiálnia

InsertFelfelé nyíl : növeli a beszéd hangmagasságát. Megjegyzés: ez a billentyűparancs már az Orka billentyűtársításoknál a nem kiosztott billentyűparancsok között szerepel. Ha szeretné használni, billentyűtársítást kell hozzá definiálnia

InsertLefelé nyíl : csökkenti a beszéd hangmagasságát. Megjegyzés: ez a billentyűparancs már az Orka billentyűtársításoknál a nem kiosztott billentyűparancsok között szerepel. Ha szeretné használni, billentyűtársítást kell hozzá definiálnia

##### Az egyszerű áttekintés billentyűparancsai

Numpad-7: Az egyszerű áttekintést az előző sorra mozgatja, és felolvassa azt.

Numpad-8: Felolvassa az aktuális sort.

Numpad-9: Az egyszerű áttekintést a következő sorra mozgatja, és felolvassa azt.

Numpad-4: Az egyszerű áttekintést az előző szóra mozgatja, és felolvassa azt.

Numpad-5: Felolvassa az aktuális szót.

Numpad-6: Az egyszerű áttekintést a következő szóra mozgatja, és felolvassa azt.

Numpad-1: Az egyszerű áttekintést az előző karakterre mozgatja, majd felolvassa azt.

Numpad-2: Felolvassa az aktuális karaktert.

Numpad-3: Az egyszerű áttekintést a következő karakterre mozgatja, majd felolvassa azt.

Numpad-/: Bal kattintást végez azon az elemen, ahol az egyszerű áttekintés áll.

Numpad-*: Jobb kattintást végez azon az elemen, ahol az egyszerű áttekintés áll.

A fentebb leírt billentyűparancsok akkor kerülnek alkalmazásra, ha olyan objektumokkal dolgozik, melyek rendelkeznek szöveges információval. Például, ha az egyszerű áttekintés kurzorral egy menü sorra pozicionál és lenyomja a Numpad-8 billentyűt („az aktuális sor felolvasása”), az összes látható menü kimondásra kerül. Hasonlóan, a következő szó felolvasása parancs a következő objektumot fogja felolvasni ugyanabban a sorban jobbra haladva, vagy átlép a következő sorba, ha már nem található több objektum.

##### Könyvjelzővel kapcsolatos parancsok

AltInsert[1-6] : Könyvjelzőt helyez el a megadott számú helyre (1-6). Ha egy megadott számú könyvjelző már létezik, az új könyvjelző a régit felülírja.

Insert[1-6] : Ugrás arra a pozícióra, ahová a megfelelő számú könyvjelző mutat.

AltShift[1-6] : a „Hol vagyok” parancs segítségével információt ad arról, hogy a könyvjelző a jelenlegi pozícióhoz képest relatívan hol található.

InsertB és InsertShiftB: a megadott könyvjelzőket a megadott alkalmazás vagy megadott oldal között mozgatja.

AltInsertB : Könyvjelző mentése az aktuális alkalmazáshoz vagy oldalhoz.

##### Egyéb funkciók

Numpad+ : Felolvassa az egész dokumentumot onnantól, ahol a kurzor áll.

NumpadEnter: Végrehajtja a hol vagyok műveletet. Ez a parancs még egyszer kimondja a fókuszban lévő objektumot Ha például egy menüben tartózkodik és végrehajtja a hol vagyok műveletet, kimondásra kerül a menüpont és annak gyorsbillentyűje is. Ha az aktív alkalmazás címét szeretné meghallgatni, használja az InsertNumpadEnter billentyűparancsot.

InsertH: Belép a tanulási módba. Ha ki szeretne lépni a tanulási módból, nyomja meg az Escape billentyűt

InsertF : Felolvassa az aktuális karakter betűtípusát és szöveges attribútumát.

InsertSpace : Megjeleníti az Orka grafikus beállító párbeszédpanelét.

InsertCtrlSpace: Régebbi Orka verzióknál újra inicializálja azokat a szolgáltatásokat, melyekre szükség van. A mostani Orka verzióknál megjeleníti az alkalmazás-specifikus beállító párbeszédpanelt az aktív alkalmazáshoz.

InsertS: Átváltja a beszéd némítását.

InsertF11: Vált a jelenlegi táblázat cellájának felolvasása és az egész sor felolvasása között.

InsertQ: Kilép az Orka programból.

##### Parancsok hibakereséshez (csak fejlesztőknek)

InsertAltCtrlHome : Információt ad a jelenleg aktív parancsfájlról.

InsertF4 : Futás időben átváltja a debug szintet. Megjegyzés: ehhez a funkcióhoz az új Orka verziókban már nincs billentyűtársítás definiálva. Ha szeretné használni ezt a funkciót, definiálnia kell egy billentyűtársítást.

A következő három parancs használatához arra van szükség, hogy az Orka a gnome-terminalból vagy virtuális konzolból legyen elindítva. A három parancs kimenete csak a konzolra kerül kiírásra, nem lesz tehát kimondva és kiírva a braille kijelzőre.

InsertAltCtrlEnd : Kiírja a konzolra az összes alkalmazás debug információit, amíg az Orka fut.

InsertAltCtrlPageup: Kiírja a fókuszban lévő objektum debug információit.

InsertAltCtrlPageup: Kiírja a fókuszban lévő alkalmazás debug információit.

#### Hibaelhárítás

##### Az Orka nem beszél. Mi lehet a hiba?

Nézze meg a Beszéddel kapcsolatos hibák elhárítása (angol) oldalt.

##### A munkaasztalom nem válaszol. Mit tehetek?

Ha tud nyitni egy terminált (vagy nyomja le az AltF2 billentyűkombinációt az „Alkalmazás futtatása” párbeszédablak eléréséhez), megpróbálhatja újraindítani az Orkát a terminálablakból. Ez azt eredményezi, hogy az Orka összes folyamata kilép, és az Orka újra fog indulni. Néha emiatt a (gyakran egy lefagyott alkalmazás miatt) nem válaszoló munkaasztal újra használhatóvá válik.

Ha nem tud terminál ablakot kapni, próbálja meg lenyomni a CtrlAltBackspace az X kiszolgáló megöléséhez. Ez azt eredményezi, hogy újra megjelenik a bejelentkező képernyő.

### A munkaasztal megjelenésének javítása

Ez a fejezet leírja, hogy milyen módszerekkel tudják megváltoztatni a Gnome munkaasztal megjelenését a látássérült felhasználók az akadálymentes használat érdekében.

#### Személyre szabási lehetőségek

Számos lehetőség áll rendelkezésre a munkaasztal megjelenésének személyre szabásához a saját igényei szerint. Ezek a következők:

Témák

  A téma megváltoztatása a leghatékonyabb mód arra, hogy a munkaasztal megjelenését konzisztensen személyre szabja. Ha bővebb információra van szüksége arról, hogy mik azok a témák és hogyan lehet velük az asztal megjelenését az ön igényei szerint személyre szabni, nézze meg a részt.

Munkaasztal és alkalmazás-specifikus beállítások

  Különböző módon testre tudja szabni a munkaasztalon megjelenő komponensek megjelenését a saját igényei szerint. Más-más témákat állíthat be a munkaasztalhoz és az alkalmazásokhoz. Ha bővebb információra kíváncsi, nézze meg a részt.

A következő táblázatban áttekintheti, hogy milyen módosításokat tehet meg a GNOME munkaasztal kinézetének megváltoztatása érdekében, valamint hogy hol kell megtennie ezeket a változtatásokat. Megjegyzés: ez a leírás nem ad részletes instrukciókat arról, hogy hogyan szabható testre a munkaasztal kinézete. Ha részletes instrukciókra van szüksége a személyre szabási eszközökről a munkaasztal szempontjából, nézze meg az adott eszköz súgójában vagy a Felhasználói Leírásban.

##### Gyors referencia a munkaasztal megjelenésének javításáról

Ha szeretné megváltoztatni a... | Használja...
--- | ---
A munkaasztal megjelenítésénél nagy, kis kontrasztú színek, nagy méretű betűk használata. | A Téma beállítóeszközt.
Csak az asztal hátterének megváltoztatása. | A Munkaasztal Háttere beállítóeszközt, és a fájlkezelő Hátterek és címkék menüpontját.
A munkaasztal és az alkalmazások betűtípusának megváltoztatása. | A Megjelenés beállítóeszközt.
Alapértelmezett betűtípus megváltoztatása a Szöveg Szerkesztő, Terminál vagy a Súgó alkalmazásban. | Alapesetben ezek az alkalmazások az alapértelmezett alkalmazás betűtípust használják, mely megadható a Megjelenítés beállító eszközzel, de ez módosítható az adott alkalmazás Beállítások párbeszédpanelén.

#### Témák használata az asztal személyre szabásához

Ez a fejezet leírja, hogyan tud javítani a munkaasztal megjelenésén témák használatával.

##### Bevezetés a témák használatába

A téma koordináltan csoportosított beállítások gyűjteménye, mely meghatározza, hogy az asztali komponens vagy a komponensek csoportja hogyan jelenjen meg. A témákat arra használhatja, hogy szükség szerint módosítani és ellenőrizni tudja a munkaasztal megjelenését. Ha egy témát alkalmaz, a rendszer sok komponenst módosít egyszerre a kívánt hatás érdekében. Például, ha egy olyan témát alkalmaz, mely megnöveli a betű méretet a munkaasztalon, a téma módosítja a panelek és az ikonok betű méretét a kompatibilitás érdekében.

A téma a munkaasztal különböző részeihez tartalmaz beállításokat, ezek a következők:

Vezérlőelemek

  a Vezérlőelemek beállítás egy témánál meghatározza minden ablak, alkalmazás, panel, és kisalkalmazás kinézetét. A vezérlőelemek beállítás tehát meghatározza a GNOME kezelőfelület elemeinek vizuális kinézetét (ablakok, alkalmazások, panelek és kisalkalmazások), ugyanígy a menük, ikonok és gombok kinézetét is. Néhány a munkaasztalon elérhető vezérlőelem beállítási lehetőség az akadálymentesítés érdekében úgy lett megtervezve, hogy megfeleljen a speciális akadálymentesítési igényeknek.

Ablakszegély

  Az ablakszegély beállítás meghatározza az ablak külső szegélyének kinézetét.

Ikon

  Az ikonbeállítás meghatározza paneleken lévő ikonok, és a munkaasztalon lévő ikonok kinézetét.

##### Téma kiválasztása

Ha témát szeretne választani, hajtsa végre a következő lépéseket:

1. Válassza a Rendszer Beállítások Megjelenés menüpontot. A témák listáját a Téma fül alatt megtalálja.

2. A listából válasszon egy témát. A Rendszer automatikusan alkalmazza a beállításokat a munkaasztalon.

   Sokféle akadálymentesítési téma áll rendelkezésre, a különböző akadálymentesítési igényeknek megfelelően. Ezek a következők:

   ###### Akadálymentesítési igényekhez tervezett témák

   Téma neve | Leírás
   --- | ---
   Nagy kontraszt | Sötét szöveget fényes háttéren eredményez nagy kontrasztú színekkel.
   Inverz nagy kontraszt | Fényes szöveg, sötét háttérben nagy kontrasztú színekkel.
   Nagy szöveg | Ez a téma javaslatot tesz a betűméret megnövelésére 18 pontra. Az előtér és háttér szín ugyanaz marad, mint amit az Alapértelmezett asztali témánál megadott. Ha alkalmazni szeretné a javasolt betűtípust, aktiválja a Betűtípus Alkalmazása gombot.
   Nagy kontraszt és nagy szöveg | Ez a téma javaslatot tesz a betű méret megnövelésére 18 pontra sötét szöveg és fényes háttér használatával. Ha alkalmazni szeretné a javasolt betűtípust, aktiválja a Betűtípus Alkalmazása gombot.
   Nagy kontraszt, nagy szöveg és inverz | Ez a téma javaslatot tesz a betű méret megnövelésére 18 pontra fényes szöveg és sötét háttér használatával. Ha alkalmazni szeretné a javasolt betűtípust, aktiválja a Betűtípus Alkalmazása gombot.

Ha meg szeretné nézni a vezérlőelemekhez, ablakszegélyhez, ikonokhoz társított témát, jelöljön ki egy témát a Téma beállítások párbeszédpanelen, majd aktiválja a Téma részletei gombot. A Téma részletei párbeszédablak minden beállítási kategóriát külön lapfüleken tartalmaz. Mindegyik szakasz megjeleníti az elérhető beállítások listáját, a jelenlegi beállítás a témában ki lesz emelve.

##### A vezérlőelemek beállításainak módosítása egy témában

Ha módosítani szeretné a témához társított vezérlőelem beállításokat, hajtsa végre a következő lépéseket:

1. A Téma beállítások párbeszédablakon válassza ki azt a témát, melyet módosítani szeretne.

2. Aktiválja a Téma részletei gombot. A Téma részletei párbeszédablak megjelenik.

3. Lépjen a Vezérlőelemek lapfülre, hogy megjelenjenek az elérhető vezérlőelem beállítások.

4. Jelölje be azokat a vezérlőelem beállításokat a listában melyeket az aktuális témához társítani szeretne, majd aktiválja a Bezárás gombot.

###### Vezérlőelemek beállítási lehetőségei az akadálymentesítéshez

Vezérlőelem beállítás | Leírás
--- | ---
Nagy kontraszt | Sötét szöveget fényes háttéren eredményez nagy kontrasztú színekkel.
Inverz nagy kontraszt | Fényes szöveg, sötét háttérben nagy kontrasztú színekkel.
Kis kontraszt | Kis kontrasztú színeket használ a háttér és az előtér szövegében.
Nagy szöveg | Megnöveli a vezérlőelemek betűméretét nagyobb méretre. Ha szeretné megnövelni a betűméretet, használja a Megjelenítés beállítóeszközt. Az előtér és háttér szín ugyanaz marad, mint amit az Alapértelmezett asztali témánál megadott.
Nagy kontraszt nagy szöveg | Sötét szöveget eredményez fényes háttérrel, nagy kontrasztú színek használatával. A vezérlőelemek betűmérete nagyobb lesz. Ha szeretné megnövelni a betűméretet, használja a Megjelenés beállítóeszközt.
Inverz nagy kontraszt, nagy szöveg | Fényes szöveget eredményez sötét háttérrel, nagy kontrasztú színek használatával. A vezérlőelemek betűmérete nagyobb lesz. Ha szeretné megnövelni a betűméretet, használja a Megjelenés beállítóeszközt.
Kis kontraszt, nagy szöveg | Kis kontrasztú színeket használ a háttér és az előtér szövegében. A vezérlőelemek betűmérete nagyobb lesz. Ha szeretné megnövelni a betűméretet, használja a Megjelenés beállítóeszközt.

##### Ablakszegély beállításának megváltoztatása a témában

Ha szeretné módosítani a témához társított ablakszegély beállításokat, hajtsa végre a következő lépéseket:

1. A Téma beállítások párbeszédablakon válassza ki azt a témát, melyet módosítani szeretne.

2. Aktiválja a Téma részletei gombot. A Téma részletei párbeszédablak megjelenik.

3. Lépjen az Ablakszegély lapfülre az elérhető ablakszegély beállítások megjelenítéséhez.

4. A listából válassza ki azt az ablakszegély beállítást, melyet társítani akar a témához, majd aktiválja a Bezárás gombot. Az Atlanta opció egy akadálymentesítési opció.

##### Az ikonbeállítások módosítása egy témában

Ha szeretné módosítani a témához társított ikonbeállításokat, hajtsa végre a következő lépéseket:

1. A Téma beállítások párbeszédablakon válassza ki azt a témát, melyet módosítani szeretne.

2. Aktiválja a Téma részletei gombot. A Téma részletei párbeszédablak megjelenik.

3. Lépjen az Ikonok fülre az elérhető ikonbeállítások megjelenítéséhez.

4. A listából válassza ki az ikonbeállítást melyet a témához szeretne társítani, majd aktiválja a Bezárás gombot. A következő táblázat megjeleníti az ikonbeállításokat az akadálymentesítés igényei szerint.

###### Ikonbeállítások, melyek az akadálymentesítéshez lettek tervezve

Ikonbeállítás | Leírás
--- | ---
Nagy kontraszt | Sötét alapon fényes ikonok, nagy kontrasztú színekkel.
Inverz nagy kontraszt | Fényes alapon sötét ikonok, nagy kontrasztú színekkel.
Kis kontraszt | Kis kontrasztú színeket használ a háttér és az előtér szövegében.

##### Saját témák létrehozása

Ha információkra kíváncsi arról, hogy hogyan hozhat létre saját témákat, nézze meg a Rendszer Adminisztrációs Kézikönyvben.

#### A munkaasztal speciális komponenseinek személyre szabása

Ez a fejezet leírja, hogyan szabhatja személyre a munkaasztal speciális komponenseit szükség szerint.

##### A munkaasztal hátterének személyre szabása

A témák nem változtatják meg a munkaasztal hátterét. Ha módosítani szeretné a munkaasztal hátterét, a Munkaasztal háttere beállítóeszközt kell használnia. A Munkaasztal Háttere beállító eszköz elindításához válassza a Rendszer Beállítások Megjelenítés menüpontját, majd a Háttér lapfülön válasszon hátteret.

##### A munkaasztal háttérobjektumainak személyre szabása

A munkaasztal hátterében megjelenő ikonok méretét a Fájlkezelő beállításai beállítóeszköz vezérli. Ha meg szeretné változtatni az ikonok méretét, tegye a következőket:

1. A Fájlkezelő ablakában válassza a Szerkesztés Beállítások menüpontot.

2. Lépjen a Nézetek lapra.

3. Az Ikonnézet alapbeállításai csoportban válassza ki a használni kívánt nagyítási szintet az Alapértelmezett nagyítás legördülő listából.

##### Betűkészletek személyre szabása

Ez a fejezet leírja, hogyan szabhatja személyre a betűkészleteket a munkaasztalon és a gyakran használt alkalmazásokban.

Ha nehézségei vannak az alapértelmezett betűtípus és betűméret használatával a munkaasztalon és a munkaasztal hátterén, szükségletei szerint személyre szabhatja a betűkészletek beállításait.

Különböző beállításokat adhat meg a következő munkaasztal-összetevőknek és alkalmazásoknak:

- Teljes munkaasztal, kivéve a munkaasztal hátterét

- Csak a munkaasztal háttere

- Terminál

- Szövegszerkesztő

- Súgó

- Böngésző

###### A munkaasztal betűkészleteinek személyre szabása

A Betűkészlet beállítóeszköz lehetővé teszi a munkaasztal alapértelmezett betűkészletének megadását.

A Betűkészlet beállítóeszközt elindításához válassza a Rendszer Beállítások Megjelenés menüpontot. A Betűkészletek fül a következő lehetőségeket tartalmazza:

Alkalmazás betűkészlete

  Válassza ezt a gombot a munkaasztalon, a GNOME alkalmazások és panel alkalmazások ablakaiban és párbeszédpaneljein megjelenő szövegek alapértelmezett betűkészletének kiválasztásához.

  Ha a Téma beállítóeszközt használja téma kiválasztására és nyomja meg a Betűkészlet alkalmazása gombot, a témához társított betűkészlet felülírja a Betűkészlet alkalmazásban megadott betűkészletet.

Dokumentum betűkészlete

  Nyomja meg ezt a gombot a dokumentumok megjelenítésénél használt betűkészlet kiválasztásához.

Asztal betűkészlete

  Nyomja meg ezt a gombot az asztal hátterén megjelenő szöveghez használandó betűkészlet kiválasztásához.

Ablak címsorának betűkészlete

  Nyomja meg ezt a gombot a megjelenő ablakcímsorok betűkészletének kiválasztásához.

Rögzített szélességű betűkészlet

  Nyomja meg ezt a gombot a dokumentumok szerkesztéshez használandó betűkészlet kiválasztásához.

Megjelenés

  A munkaasztalon a betűkészletek megjelenésének megadásához válassza a következő beállítások egyikét:

  - Fekete-fehér

  - A legszebb betűforma

  - A legjobb kontraszt

  - Simítás a képponton belül

Ha nagy méretű betűkészleteket használ, szükséges lesz az ablaktáblák méretének megváltoztatására az ezeket használó alkalmazásokban, például a fájlkezelőben és a súgóböngészőben.

A Betűkészlet beállítóeszközzel kapcsolatos további információkért lásd a Felhasználói kézikönyvet.

###### Alkalmazás betűkészleteinek személyre szabása

Alapértelmezésben a GNOME alkalmazások a Betűkészlet beállítóeszközben megadott betűkészletet használják. Néhány alkalmazás megengedi az alapértelmezett betűkészlet megváltoztatását. Ezek a következők:

- Súgóböngésző

- Szövegszerkesztő

- Terminál

- Böngésző

#### Speciális akadálymentesítési igények kielégítése

Az alábbi szakaszok összegzik a munkaasztal akadálymentesítésének adott területeken való javításához szükséges lépéseket.

##### Nagy vagy kis kontrasztú asztal használata

Ha a munkaasztalt nagy vagy kis kontraszttal szeretné használni, tegye a következőket:

1. A Téma beállítóeszköz segítségével válassza ki a kívánt nagy vagy kis kontrasztú munkaasztal-témát.

2. A Munkaasztal háttere beállítóeszköz segítségével személyre szabhatja a munkaasztal hátterét az alábbiak szerint:

   - A Háttérkép listából válassza a Nincs háttérkép beállítást.

   - A Színek listából válassza a Homogén szín beállítást.

   - Válassza ki az igényeinek megfelelő háttérszínt.

3. A Terminál alkalmazásban győződjön meg róla, hogy a Profil szerkesztése párbeszédablak Színek lapján a Rendszertéma színeinek használata beállítás van kiválasztva.

4. A Gedit alkalmazásban győződjön meg róla, hogy a Beállítások ablak Betűk és színek lapján a Téma alapértelmezett színeinek használata beállítás legyen kiválasztva.

##### Nagy szöveg használata

A munkaasztalon nagy szöveg használatához tegye a következőket:

1. A Téma beállítóeszköz segítségével válassza a Nagy szöveg témát.

2. Aktiválja a Betűkészlet alkalmazása gombot az asztalon és az ablakkeretében használt betűkészlet méretének növeléséhez.

3. A Betűkészlet beállítóeszköz Asztal betűkészlete lehetőségének segítségével növelje az asztal háttérobjektumainak megjelenítéséhez használt betűkészlet méretét.

4. Növelje a Terminál ablak tartalmának megjelenítéséhez használt betűkészlet méretét.

5. Ha a gedit Beállítások ablakában a Téma alapértelmezett betűkészletének használata lehetőség ki van választva, akkor a gedit a kiválasztott nagy szöveg témában megadott betűméretet használja. Ha azonban a Téma alapértelmezett betűkészletének használata lehetőség nincs kiválasztva, akkor növelje a gedit szövegszerkesztő ablak tartalmának megjelenítéséhez használt betűkészlet méretét. További információkért lásd a gedit kézikönyvét.

6. Ablaktáblákat használó alkalmazások (például a fájlkezelő és a súgóböngésző) használata esetén szükséges lehet az ablaktáblák méretének a nagy szöveghez igazítása. További információkért lásd a megfelelő alkalmazások online súgóját.

## Mozgássérültek

A mozgássérültség oka változó lehet: Többek között ízületi gyulladás, agyvérzés, agyvérzés miatti bénulás, Parkinson kór, Sclerozis multiplex, végtagok elvesztése. Az izom működés hiányos vagy gyenge működése miatt nehézséget okoz a hagyományos billentyűzet és egér használata. Például, néhány ember képtelen két billentyűt egyszerre lenyomni, míg mások több billentyűt nyomnak le egyszerre de képtelenek felengedni azokat. Azoknak az embereknek, akiknek csak egy kezük van, a legtöbb billentyűzettel és egérrel végzett feladat végrehajtása nehézségeket okoz.

A mozgássérült emberek számára rendelkezésre álló akadálymentesítési technológiák:

- képernyő-billentyűzet - a felhasználók a képernyőn kiválaszthatják a billentyűket különböző irányító módszerekkel és mutatóeszközökkel, például kapcsolók, morze kód rendszerű beviteli eszközök használatával.

- Egér és Billentyűzet kiterjesztések - segíthet azoknak a felhasználóknak, akik hibásan tudnak gépelni és az egeret használni.

### Képernyő-billentyűzet

A Képernyő-billentyűzet alkalmazás virtuális billentyűzeteket jelenít meg az ön munkaasztalán. Használhatja a szabványos egeret vagy az alternatív mutatóeszközt munka végzésre a virtuális billentyűzeteken. A Képernyő-billentyűzet a következő típusú billentyűzeteket jeleníti meg:

- A szöveg beviteli billentyűzet lehetővé teszi normál alfanumerikus karakterek begépelését.

- A dinamikus billentyűzetek a Képernyő-billentyűzet alkalmazásban lehetővé teszik a jelenleg futó alkalmazások irányítását a munkaasztalon. Például a Képernyő-billentyűzet alkalmazás megjelenít olyan billentyűzeteket, melyekkel irányíthatja a futó alkalmazásokat vagy az alkalmazások menüjét.

Ha el szeretné indítani a Képernyő-billentyűzet alkalmazást, válassza az Alkalmazások Akadálymentesítés Képernyő-billentyűzet menüpontját. Ha bővebb információkra kíváncsi a Képernyő-billentyűzet alkalmazással kapcsolatban, nézze meg a Képernyő-billentyűzet súgójában.

#### Ablakok teljes méretűvé nagyítása a Képernyő-billentyűzet használatakor

Ha a Képernyő-billentyűzet alkalmazást használja, nem fogja tudni az alkalmazásokat teljes képernyős módban használni, mivel az alkalmazás ablaka eltakarhatja a Képernyő-billentyűzet ablakát.

Ha át szeretne méretezni egy ablakot a Képernyő-billentyűzet alkalmazás használatával, hajtsa végre a következő lépéseket:

1. Ne engedélyezze a teljes képernyős módot az alkalmazásban.

2. Vigye a fókuszt az alkalmazás ablakra.

3. Nyomja meg az F10 billentyűt az ablak teljes méretre nagyításához.

### Egér és billentyűzet kiterjesztések

Ez a fejezet leírja, hogyan lehet úgy beállítani a billentyűzetet és az egeret, hogy minél több felhasználó tudja ezeket az eszközöket akadálymentesen használni.

#### Az egér beállítása

Használja az Egér beállító eszközt az egér beállítások módosításához az ön szükségletei szerint. Ha meg szeretné nyitni az Egér beállító eszközt, válassza a Rendszer Beállítások Egér menüpontját. Az Egér beállítások párbeszédablak megjelenik.

##### Az egér viselkedésének beállítása

A következő fejezetek leírják, hogyan tudja módosítani az egér viselkedését a saját szükségletei szerint.

###### Az egér beállítása bal kezes használathoz

Ha az egeret bal kezes használathoz szeretné beállítani, az Egér beállítások párbeszédablakon kattintson a Gombok lapfülre. Ezután válassza a Bal kezes egér lehetőséget. Ha ezt a lehetőséget választja, a rendszer felcseréli a bal és jobb oldali egér gombok funkcióját.

###### A dupla kattintás viselkedésének konfigurálása

Ha nehézséget okoz önnek az egérrel kétszer kattintania, meg tudja növelni azt az időt, melynek el kell telnie az első egér kattintástól a második egér kattintásig dupla kattintáskor. Például, ha a dupla kattintás időköze 0,4 másodpercre van állítva, akkor a második egér kattintást 0,4 másodpercen belül kell megtennie az első kattintástól. Ha több mint 0,4 másodperc telik el a két egérkattintás között, a rendszer külön értelmezi mind a két egér kattintást.

Ha szeretné megváltoztatni a dupla kattintás időköze beállítást, hajtsa végre a következő lépéseket:

1. Az Egér beállítások párbeszédablakon kattintson a Gombok lapfülre.

2. Használja a Dupla kattintás időköze csúszkát a két kattintás közötti idő megadásához dupla kattintáskor. Értelem szerűen a csúszka jobbra mozgatása növeli, balra mozgatása pedig csökkenti az időintervallumot 0,1 másodperces lépésekkel.

3. Ha a csúszka jobb oldalán lévő fény buborékra duplán kattint, tesztelheti a beállítást. Ha az ön által megadott idő intervallumon belül duplán kattint a fény buborékon, a buborék sárgán izzó fénykörként jelenik meg. Ha nem a megadott idő intervallumon belül kattint duplán a buborékon, a buborék nem világít teljesen. Növelje a dupla kattintás időközét, majd próbálja meg újra tesztelni a beállítást. Ha a fény buborék sárgán izzó fény körként jelenik meg, a beállítás megfelelő.

###### Az egér mutató méretének megváltoztatása

Ha szeretné megváltoztatni az egér mutató méretét a munkaasztalon, hajtsa végre a következő lépéseket:

1. Az Egér beállítások párbeszédablakon kattintson a Mutatók lapfülre.

2. Megjelenik egy lista az elérhető egér mutató témákról és méretekről.

3. Alapértelmezetten a GNOME nem tartalmaz egér mutató témákat. Egér mutató témák telepítéséről és használatáról a Felhasználói kézikönyvben talál információkat.

Néhány platformban ki kell jelentkeznie és újra be kell jelentkeznie a változtatások életbe lépéséhez.

###### Az egér mutató elhelyezésének megváltoztatása

Ha nehezen tudja elhelyezni a képernyőn az egér mutatót, engedélyezze A mutató helyének megjelenítése a Ctrl billentyű megnyomásakor beállítást. Ha engedélyezi ezt a beállítást és lenyomja a Ctrl billentyűt, az egér mutató körül egy animáció jelenik meg.

Néhány platformban ki kell jelentkeznie és újra be kell jelentkeznie a változtatások életbe lépéséhez.

###### Az egér sebességének és érzékenységének beállítása

Ha szeretné beállítani az egér sebességét és érzékenységét, tegye a következőket:

1. Az Egér beállítások párbeszédablakon kattintson a Mozgás lapfülre.

2. Adja meg a következő beállításokat:

   Gyorsítás

     Használja a csúszkát az egér mutató mozgási sebességének megadásához.

     Ha alacsony sebességet ad meg, az egér mutató mozgási sebessége hasonló lesz ahhoz, mint ahogyan ön fizikailag mozgatja az egeret. Ez azt jelenti, hogy önnek nagyobb távolságra kell mozgatnia az egeret a képernyő terület eléréséhez. Ha magasabb beállítást ad meg, az egér mutató mozgási sebessége nagyobb lesz az egér fizikai mozgási sebességénél. Ez azt jelenti, hogy önnek kisebb távolságra kell mozgatnia az egeret a képernyő terület eléréséhez.

   Érzékenység

     Használja a csúszkát az egér mutató érzékenységének megadásához.

   Küszöbszint

     Használja a csúszkát az egér küszöbszintjének megadásához. Ez a beállítás meghatározza, hogy mekkora távolságra kell mozgatni egy elemet ahhoz, hogy a rendszer fogd és vidd műveletnek értelmezze.

##### A kurzor beállítása

A következő fejezet leírja, hogyan tudja módosítani a kurzor megjelenését.

###### A kurzor villogásának megszüntetése

Ha szeretné megszüntetni a kurzor villogását a szerkesztőmezőkben és beviteli mezőkben, tegye a következőket:

1. Válassza a Rendszer Beállítások Billentyűzet menüpontját a Billentyűzet beállítóeszköz elindításához.

2. Az Általános lapfülön törölje a jelölést A kurzor villogjon a szöveg mezőkben jelölőnégyzetből

##### A billentyűzet használata az egér emulálására

Ha önnek nehézségeket okoz az egér használata, emulálni tudja az egér funkcióit a billentyűzeten. Ha bővebb információra van szüksége, nézze meg a kézikönyv című fejezetét.

#### A billentyűzet beállítása

Használja a Billentyűzet beállítóeszközt a billentyűzet akadálymentesítési beállításainak megadásához. Ha szeretné elindítani ezt a beállítóeszközt, válassza a Rendszer Beállítások Billentyűzet menüpontját. Az akadálymentesítési beállításokat az Akadálymentesítés párbeszédablakon adhatja meg.

A Billentyűzet akadálymentesítési beállításai párbeszédablakon a billentyűzet akadálymentesítési beállítások személyre szabására a következő lehetőségek állnak rendelkezésre:

- Használhatja a numerikus billentyűzetet az egér műveletek emulálásához. Bővebb információkért nézze meg a című fejezetet.

- Megadhatja azt az időtartamot, hogy egy billentyűt mennyi ideig kelljen ahhoz nyomva tartania, hogy a rendszer elfogadja a billentyű leütést. Bővebb információkért nézze meg a című fejezetet.

- Ha szeretné elkerülni ugyanazon billentyű gyors ismételt lenyomását, nézze meg a című fejezetet.

- Ha a billentyűkombinációk billentyűit inkább egymás után szeretné megadni mint egyszerre lenyomni, nézze meg a című fejezetet.

- Ha szeretne hang információt kapni egy zároló billentyű lenyomásakor, nézze meg a című fejezetet.

- Ha szeretné megakadályozni ugyanannak a billentyűnek a hosszú vagy ismétlődő lenyomását, nézze meg a című fejezetet.

##### A billentyűzet akadálymentesítési beállítások aktiválása

Ha szeretné aktiválni a billentyűzet akadálymentesítési beállításokat, tegye a következőket:

1. Válassza a Rendszer Beállítások Billentyűzet menüpontját, majd lépjen az Akadálymentesítés lapfülre.

2. Jelölje be Az akadálymentesítési szolgáltatások be- és kikapcsolhatók a billentyűzetről jelölőnégyzetet.

3. Lépjen az Alap lapfülre.

4. Jelölje be a hangjelzés, ha egy funkciót be- vagy kikapcsolnak a billentyűzetről jelölőnégyzetet, így mindig értesülhet arról, ha egy akadálymentesítési funkciót be- vagy kikapcsol a következő gyorsbillentyűkkel:

   - Tartsa nyomva a Shift billentyűt nyolc másodpercig, így be- vagy kikapcsolhatja a lassú billentyűk funkciót.

   - Nyomja le ötször a Shift billentyűt a ragadós billentyűk funkció be vagy kikapcsolásához.

5. Ha automatikusan szeretné kikapcsolni a billentyűzet akadálymentesítési beállításokat ha a beállításokat egy megadott ideig nem használja, jelölje be a Kikapcsolás ha X másodpercig nincs használva jelölőnégyzetet. Használja a csúszkát a billentyűzet üres járati idejének megadásához, ennyi időnek kell eltelnie addig, amíg a rendszer a billentyűzet akadálymentesítési beállításait kikapcsolja.

   Ezt a lehetőséget akkor érdemes használni, ha egy számítógépnél több különböző felhasználó dolgozik.

6. Ezek a változtatások azonnal alkalmazásra kerülnek.

##### A billentyűzeten emulált egér engedélyezése

Az egérbillentyűk funkció lehetővé teszi önnek, hogy a numerikus billentyűzetet használja az egér műveletek emulálására. Ez elsősorban azoknak a felhasználóknak segíthet, akiknek nehézségeket okoz az egér vagy az alternatív mutatóeszközök használata. Ha szeretné engedélyezni és beállítani az egérbillentyűk funkciót, tegye a következőket:

1. A Billentyűzet Akadálymentesítési Beállítások párbeszédablakon lépjen az Egérbillentyűk lapfülre.

2. Jelölje be A mutató irányításának engedélyezése jelölőnégyzetet.

3. Személyre szabhatja a következő beállításokat az egér mutató irányításához a billentyűzeten:

   Mutató maximális mozgási sebessége

     Használja ezt a léptetőgombot az egérmutató mozgási sebességének megadásához. Az érték kép /másodperc formában értendő. Ez az érték határozza meg, hogy az egér mutató milyen gyorsan mozogjon a képernyőn.

   Gyorsulás

     Használja ezt a léptetőgombot annak az időtartamnak a megadására, hogy az egér mutató mennyi idő után kapcsoljon maximális sebességre. Ez az érték milliszekundumban értendő.

   Késleltetés a billentyű leütés és a mutató mozgása között

     Használja ezt a léptetőgombot annak az időtartamnak a megadására, hogy egy billentyű lenyomása után mennyi idővel később kezdjen el mozogni az egér mutató. Ez az érték milliszekundumban értendő.

Ha engedélyezi az egérbillentyűk funkciót, a numerikus billentyűzeten található billentyűk a következő funkciókat hajtják végre:

###### Funkció térkép a numerikus billentyűk egér funkcióiról

Numerikus billentyűk | Funkció
--- | ---
1, 2, 3, 4, 6, 7, 8, 9 | Mozgatja az egér mutatót a képernyőn
5 | Kattint az egérgombbal
0 | Nyomva tartja az egér gombját
/ | Elsődleges egérgomb
* | Másodlagos egérgomb
- | Harmadlagos egérgomb

Az egérgomb nyomva tartása billentyű addig tartja nyomva a kiválasztott egérgombot, amíg újra nem végez egy Egérgomb kattintást valamelyik egér gombbal. Így lehetősége van fogd és vidd művelet végrehajtására.

Az Egérgomb kattintás emulálja a kiválasztott egérgomb kattintást. Nyomja meg szükség szerint a /, * vagy a - billentyűt. A jelenleg kiválasztott egérgomb a Billentyűzet-akadálymentesítés állapota kisalkalmazásban látható, részletesebben című fejezetben lesz kifejtve.

Az Elsődleges egérgomb az egér bal gombja jobb kezes embereknek. A Másodlagos egérgomb az egér jobb gombjának, míg a Harmadlagos egérgomb az egér középső gombjának felel meg.

Néhány Solaris rendszer a funkció billentyűket használja az egér gombjainak emulálására. Az általános funkciók a következő táblázatban lesznek leírva.

###### Egér funkció billentyű térkép a Solaris rendszerekhez

Funkció billentyű | Funkció
--- | ---
F2 | 1. egérgomb
F3 | 2. egérgomb
F4 | 3. egérgomb

##### A lassú billentyűk funkció engedélyezése

A lassú billentyűk funkció a következő lehetőségeket biztosítja:

- Megadhatja azt az időtartamot, hogy meddig kelljen nyomva tartania egy billentyűt ahhoz, mielőtt a rendszer elfogadja a billentyű lenyomását. Ez a funkció azoknak a felhasználóknak segíthet, akik néha olyan billentyűt is lenyomnak, melyet valójában nem akartak.

- Hangjelzés a bevitelről és annak elfogadásáról. Ez azoknak a felhasználóknak segíthet, akik nem látják egy billentyű leütés eredményét.

Ha szeretné engedélyezni és személyre szabni a lassú billentyűk funkciót, tegye a következőket:

1. A Billentyűzet akadálymentesítési beállításai párbeszédablakon lépjen a szűrők lapfülre.

2. Jelölje be a Lassú billentyűk engedélyezése jelölőnégyzetet.

   Ha szeretné be- vagy kikapcsolni a lassú billentyűk funkciót, tartsa nyomva nyolc másodpercig a Shift billentyűt. Megjelenik egy párbeszédablak arról, hogy a lassú billentyűk funkció engedélyezett. A Shift billentyű automatikusan engedélyezi az összes lassú billentyű beállítást. Ha az akadálymentesítés lapfül értesítések párbeszédpanelén bejelölte a Hangjelzés az akadálymentesítési szolgáltatások be- vagy kikapcsolásakor jelölőnégyzetet, négy másodperc után a rendszer három hangjelzést ad ennek a funkciónak a be- vagy kikapcsolásakor.

3. Használja a Csak azoknak a billentyűknek az elfogadása, melyet csúszkát vagy léptetőgombot a billentyű nyomva tartási idejének megadására, mielőtt a rendszer billentyű lenyomásnak értelmezze. Ez az érték milliszekundumban értendő. Használja a Beállítások kipróbálása szerkesztőmezőt a lassú billentyűk funkció teszteléséhez, ha szükséges, változtassa meg a beállításokat.

4. Ha szeretne hangjelzést hallani a billentyűzeten történő bevitelről és annak elfogadásáról, jelölje be a következő beállításokat:

   Hangjelzés, amikor egy billentyűt lenyomtak

     Válassza ezt a lehetőséget, ha szeretne hangjelzést hallani egy billentyű lenyomásakor.

   Hangjelzés, amikor a billentyű leütés el lett fogadva

     Ha hangjelzést szeretne hallani amikor a rendszer elfogadta egy billentyű leütését, válassza ezt a beállítást.

   Hangjelzés, amikor egy billentyű leütés vissza utasításra került

     Válassza ezt a beállítást, ha hangjelzést szeretne hallani egy vissza utasított billentyű lenyomásakor. A rendszer akkor utasít vissza egy billentyű leütést, ha nem tartotta nyomva a billentyűt annyi ideig, amit a Csak azoknak a billentyűknek az elfogadása, melyet léptetőgombnál megadott.

##### A billentyűszűrés funkció engedélyezése

A billentyűszűrés funkció lehetővé teszi ugyanazon billentyű ismételt gyors lenyomásának megakadályozását. Ez a funkció azoknak a felhasználóknak segíthet, akik gyengébb motorkészségekkel rendelkeznek, ugyanazt a billentyűt többször lenyomják, de valójában csak egyszer szerették volna.

Ha szeretné beállítani a billentyűszűrés funkciót, tegye a következőket:

1. A Billentyűzet akadálymentesítés beállításai párbeszédablakon lépjen a Szűrők lapfülre.

2. Jelölje be a Billentyűszűrés engedélyezése jelölőnégyzetet.

3. Jelölje be a Ismételt leütések figyelmen kívül hagyása jelölőnégyzetet. Használja a Késleltetés csúszkát annak az időtartamnak a megadására, hogy ugyanazon billentyű lenyomásakor mennyi ideig ne vegye figyelembe a rendszer a billentyű leütést. Ez az érték milliszekundumban van megadva. Ha például 500 Ms időtartamot állít be, a rendszer nem veszi figyelembe ugyanannak a billentyűnek az ismételt lenyomását, ha az első billentyű lenyomás után az 500 Ms időtartamon belül következik be.

4. Válassza a Hangjelzés, amikor egy billentyű leütés vissza utasításra került beállítást, így értesülhet arról, ha egy billentyű lenyomása meg lett akadályozva.

Ha szeretné használni a billentyűszűrés funkciót, győződjön meg arról, hogy a Lassú billentyűk engedélyezése jelölőnégyzet ne legyen bejelölve. A lassú billentyűk funkciónál szükséges, hogy ön a megadott időtartamig nyomva tartson egy billentyűt ahhoz, hogy a rendszer elfogadja a billentyű leütését. Ha nem tudja addig az ideig nyomva tartani a billentyűt melyet a lassú billentyűk beállításnál megadott, törölje a jelölést a Lassú billentyűk engedélyezése jelölőnégyzetből, így a rendszer elfogadja a bevitelt.

##### A ragadós billentyűk funkció engedélyezése

A ragadós billentyűk funkció lehetővé teszi egy billentyűkombináció billentyűinek külön-külön történő megadását. Ez a funkció azoknak a felhasználóknak segíthet, akik nem tudnak két vagy több billentyűt lenyomni egyszerre.

Ha szeretné engedélyezni és beállítani a ragadós billentyűk funkciót, tegye a következőket:

1. A Billentyűzet akadálymentesítése párbeszédablakon lépjen az általános lapfülre.

2. Jelölje be a Ragadós billentyűk engedélyezése jelölőnégyzetet.

   Ha szeretné engedélyezni a ragadós billentyűk funkciót, nyomja le ötször egymás után a Shift billentyűt. Megjelenik egy megerősítést kérő párbeszédpanel, hogy engedélyezi-e a ragadós billentyűk funkciót. A Shift billentyű automatikusan be- vagy kikapcsolja az összes ragadós billentyűk beállítást. Ha be van jelölve a Hangjelzés az akadálymentesítési szolgáltatások ki- vagy bekapcsolásakor jelölőnégyzet, a rendszer hangjelzést ad a funkció ki vagy bekapcsolásakor.

3. válassza a Hangjelzés módosító billentyű lenyomásakor beállítást, ha szeretne hangjelzést kapni egy módosító billentyű lenyomásakor, például a Ctrl, Alt, vagy Shift billentyű lenyomásakor. Ez a funkció hasznos lehet akkor, ha szeretné tudni egy módosító billentyű aktív vagy inaktív állapotát.

4. Ha bejelöli a Ragadós billentyűk letiltása két billentyű egyidejű lenyomásakor jelölőnégyzetet, két billentyű egyidejű lenyomásakor megjelenik egy megerősítést kérő párbeszédablak a ragadós billentyűk funkció letiltásáról.

A ragadós billentyűk funkciót két módban tudja használni, nyitott módban, és lezárt módban. A következő táblázat leírja, hogyan tud választani a két mód között, valamint a két mód közötti különbséget.

###### A ragadós billentyűk nyitott vagy zárt módban való használata

A ragadós billentyűk használata... | Nyomja meg a módosító billentyűt... | A módosító billentyű aktív marad, amíg...
--- | --- | ---
Nyitott mód | Egyszer. | Ha lenyom egy nem módosító billentyűt.
Zárt mód | Kétszer gyors sorrendben. | Ha újra lenyomja a módosító billentyűt.

Első példa: Ha leszeretné nyomni az AltF1 billentyűkombinációt, tegye a következőket:

1. Nyomja meg egyszer az Alt billentyűt a módosító billentyű nyomva tartásához.

2. Nyomja meg az F1 billentyűt. A billentyűkombináció megadása befejeződött. Miután lenyomta az F1 billentyűt, az Alt módosító billentyű nem marad aktív.

Második példa: Ha szeretné lenyomni a CtrlAltTab billentyűkombinációt, tegye a következőt:

1. Nyomja meg kétszer a Ctrl billentyűt a módosító billentyű zárolásához. A Ctrl billentyű aktív marad.

2. Nyomja meg az Alt billentyűt.

3. Nyomja meg a Tab billentyűt. A billentyűkombináció megadása befejeződött.

4. Ha szeretné feloldani a módosító billentyű zárolását, nyomja meg újra a Ctrl billentyűt.

##### Hangjelzés engedélyezése a váltóbillentyűkhöz

A váltóbillentyűk olyan billentyűk a billentyűzeten, melyeknek két státusza lehet. A Num Lock, Nagybetű zár, és a Scroll Lock váltóbillentyűk. Néhány váltó billentyű bekapcsolt állapotakor egy led világít a billentyűzeten. Segítségként a látássérült felhasználóknak, lehetőség van hangjelzés beállítására egy váltóbillentyű lenyomásakor. Például ha lenyomja a Num Lock billentyűt, a hangjelzés alapján meg tudja határozni a váltóbillentyű állapotát.

Ha szeretné engedélyezni a váltóbillentyűk akadálymentesítését, tegye a következőket:

1. A Billentyűzet akadálymentesítése párbeszédablakon aktiválja az Értesítések... gombot.

2. Jelölje be a Hangjelzés váltóbillentyű lenyomásakor jelölőnégyzetet.

Ha aktiválja a Num Lock, Nagybetű zár, vagy Scroll Lock billentyűket, a rendszer egyszer ad hangjelzést, ha deaktiválja ezeket a billentyűket, akkor kétszer.

##### A billentyűismétlés funkció engedélyezése

A billentyűismétlés funkció lehetővé teszi ugyanannak a billentyű leütésnek a többszöri bevitelét úgy, hogy valójában a billentyűt csak egyszer kell lenyomni. Ez a funkció azoknak a felhasználóknak lett tervezve, akik nem tudnak gyorsan felengedni egy billentyűt, például azoknak a felhasználóknak, akik a szájukban egy pálcával végeznek műveleteket. Ha engedélyezi a billentyűismétlés funkciót, meg kell adnia azt az időtartamot, hogy mennyi idő után kezdődjön meg a lenyomott billentyű ismétlése.

Ha szeretné engedélyezni a billentyűismétlés funkciót, tegye a következőket:

1. A Billentyűzet akadálymentesítése párbeszédablakon lépjen az általános lapfülre.

2. Jelölje be a Billentyűk ismétlése nyomva tartáskor jelölőnégyzetet.

3. Használja a Késleltetés csúszkát vagy léptetőgombot annak az időtartamnak a megadásához, hogy meddig kelljen nyomva tartania egy billentyűt ahhoz, hogy a rendszer ismételt billentyű lenyomásnak értelmezze. Ha nehezen tud felengedni egy billentyűt, hosszabb késleltetést állítson be.

4. Használja a Sebesség csúszkát vagy léptetőgombot a bevitt karakter ismétlési sebességének megadásához.

#### A billentyűzet-akadálymentesítés állapota kisalkalmazás használata

A Billentyűzet-akadálymentesítés állapota kisalkalmazás mutatja a billentyűzet akadálymentesítési funkciók állapotát. Ez a kisalkalmazás ikonokat jelenít meg azokról az akadálymentesítési funkciókról, melyeket a Billentyűzet akadálymentesítése beállítóeszközzel engedélyezett.

Ha szeretné hozzáadni a Billentyűzet-akadálymentesítés állapota kisalkalmazást a panelhez, az egér jobb gombjával kattintson a panelre (vagy nyissa meg a panel menüjét a CtrlF10 billentyűkombináció segítségével), majd válassza a Hozzáadás a panelhez menüpontot. Ezután válassza a Billentyűzet-akadálymentesítés állapota menüpontot.

A következő táblázat leírja a kisalkalmazás által megjelenített ikonokat és azok jelentését.

##### Billentyűzet-akadálymentesítés állapot ikonok

Ikon | Billentyűzet-akadálymentesítés állapota
--- | ---
Engedélyezett billentyűzet-akadálymentesítési funkció ikonja | A billentyűzet-akadálymentesítés engedélyezett, de nincsenek billentyű funkciók engedélyezve.
Ikon az engedélyezett billentyűszűrés funkcióhoz | A billentyűszűrés funkció engedélyezett.
Ikon az engedélyezett egérbillentyűk funkcióhoz | Az egérbillentyűk funkció engedélyezett. A pont az egérgombnál mutatja, hogy melyik egérgomb van jelenleg társítva az Kattintás az egér gombjával billentyűhöz.
Ikon a lassú billentyűk engedélyezéséhez | A lassú billentyűk funkció engedélyezett.
Ikon az Alt billentyű nyitott állapotához | A ragadós billentyűk funkció engedélyezett, és az Alt billentyű nyitott állapotban van.
Ikon az Alt billentyű lezárt állapotához | A ragadós billentyűk funkció engedélyezett, és az Alt billentyű lezárt módban van.
Ctrl billentyű nyitott módban ikon | A ragadós billentyűk funkció engedélyezett, a Ctrl billentyű nyitott módban van.
Ikon a lezárt Ctrl billentyű módjának jelzéséhez | A ragadós billentyűk funkció engedélyezett, a Ctrl billentyű lezárt módban van.
Ikon a Shift billentyű nyitott módjának jelzéséhez | A ragadós billentyűk funkció engedélyezett, a Shift billentyű nyitott módban van.
Ikon a Shift billentyű nyitott módjának jelzéséhez | A ragadós billentyűk funkció engedélyezett, a Shift billentyű lezárt módban van.
Ikon a Szuper/Ablakok billentyű nyitott módjának jelzéséhez | A ragadós billentyűk funkció engedélyezett, a Szuper/Ablakok billentyű nyitott módban van.
Ikon a Szuper/Ablakok billentyű zárt módjához | A ragadós billentyűk funkció engedélyezett, a Szuper/Ablakok billentyű lezárt módban van.